په‌كه‌كه و كانتۆن و ئیمارات ... سووره مه‌رگه‌یی\nسیاسه‌تی به كانتۆن كردن كه ئه‌مڕۆ په‌كه‌كه به داهێنانێكی په‌ی پێنه‌براو و دوا بژارده‌ی چاره‌سه‌ری پرسی كوردی ناوده‌بات، درێژكراوه‌ی ئه‌و سیاسه‌ته‌یه كه هه‌ردوو ئیمپراتۆری سه‌فه‌وی و عوسمانی رێك پێنج سه‌ده به‌ر له ئێستا و له دوای جه‌نگی چاڵدیرانی ساڵی 1514 شۆڕش و راپه‌ڕینه‌كانی كوردیان پێ له خه‌ڵوه‌تگای میرنشینی و ناوچه‌گه‌راییدا ده‌خه‌واند، سیسته‌می به كانتۆن كردن ده‌كرێ بۆ وڵاتێكی پێشكه‌وتووی دوور له كێشه و گرفته نه‌ته‌وه‌یی و دینی و مه‌زهه‌بییه‌كان گونجاوبێ، به‌ڵام له وڵاتێكدا كه جیاوازی نه‌ته‌وه‌یی و دینی و مه‌زهه‌بی به تاوان ئه‌ژمار بكرێ و سزاكه‌شی سه‌ربڕین و سووكایه‌تی كردن بێ به به‌ها مرۆییه‌كان، له حاڵه‌تێكی وه‌هادا ده‌سه‌ڵاتی كانتۆن و میكانیزمی خۆپاراستن له‌و په‌لاماره به‌ربه‌ریانه‌ی ده‌كرێنه سه‌ر كورد، جگه له چوونه ژێر تیخی شۆڤێنیزم و خوولاندنه‌وه‌ی ئامانجه نه‌ته‌وه‌ییه‌كان له‌ناو گێژاوی رقنامه‌ی مه‌زهه‌بسالاری مانایه‌كی تری نامێنێ، یان له وڵاتێكی بارگاوی بوو به فه‌رهه‌نگ و كه‌لتووری فراوانخوازی خاك و به مه‌به‌ستی لكاندنی نیشتیمانێك حاشا له بوون و مێژووی سه‌روه‌ریه‌كانی خاوه‌نه‌كه‌ی بكات، بۆ خۆ پاراستن و به‌گژدا چوونه‌وه‌ی ئه‌و فه‌رهه‌نگ و كه‌لتووره ترسناكه هێزی پچڕپچڕ و فره بڕیاری كانتۆنی، جگه له رازی بوون به سیاسه‌تی داگیركاری و راده‌ست كردنی ئیراده‌ی نه‌ته‌وه‌یی به دوژمنه‌كه‌ت به‌رهه‌مێكی تری نابێت، بۆیه گومان له‌وه‌دا نییه پێداگری باڵی عه‌له‌وی ناو په‌كه‌كه له‌سه‌ر سیاسه‌تی به كانتۆن كردن ده‌ستێكی دوژمنكاری و پیلانگێڕی چه‌ند قۆڵی داگیركارانی كوردستانی له پشته.\nداوای په‌كه‌كه بۆ به كانتۆن كردن له‌م قۆناغه هه‌ستیاره‌دا داوایه‌كی ئاسایی نییه، به تایبه‌تیش له باشوور و خۆرئاوای كوردستان كه ده‌رفه‌تێك هاتۆته پێش ته‌واو جیاوازه له باكوور و خۆرهه‌ڵاتی كوردستان، گومانی سه‌ر ئه‌و داوایه‌ی په‌كه‌كه و پرسیاری گرنگ له‌وه‌دایه: بۆچی له‌و دوو به‌شه‌ی كوردستان كه ئاسۆیه‌كی روونیان له پێشه داوای به كانتۆن كردن ده‌كا و له خۆرهه‌ڵاتی كوردستان ئه‌و داوایه‌ی نییه؟\nبۆچی مه‌گه‌ر كوردانی خۆرهه‌ڵات حه‌زیان له خۆشگوزه‌رانی و دوور كه‌وتنه‌وه له مه‌رگی سێداره‌ی گه‌ڕۆك و گه‌یشتن به خۆشییه‌كانی ژێر ده‌واری سیسته‌می كانتۆنی نییه؟\nبه هه‌ڵوێست و لێدوانه‌كانی باڵی عه‌له‌ویزاده‌ی ناو (په‌كه‌كه) وه دیاره كه پێچه‌وانه‌ی خواست و ویستی نه‌ته‌وه‌یی هه‌نگاو ده‌نێ و، كار له‌سه‌ر ئه‌وه ده‌كات بزووتنه‌وه‌ی رزگاریخوازی كورد بكاته به‌شێك له‌و بزاوته مه‌زهه‌بیه‌ی كه ده‌وڵه‌تی ئێران له ساڵی (1979) وه كاری بۆ ده‌كات، ئه‌وه‌ش ناسنامه‌ی نه‌ته‌وه‌یی له پرسی كورد و ره‌وته دیموكراسی و رزگاریخوازه‌كه‌ی وه‌رده‌گرێته‌وه، سیاسه‌تی به كانتۆن كردنی باڵی عه‌له‌وی و مه‌زهه‌بخوازی ناو په‌كه‌كه له خۆرئاوای كوردستان، وه‌ك دژه ره‌وتی سه‌ربه‌خۆیی كوردستان ئامانجی پێكاوه، ئه‌وه‌تا بزووتنه‌وه‌ی كوردایه‌تی له‌و به‌شه‌ی كوردستان به ئاراسته‌ی بزاوته مه‌زهه‌بیه‌كه‌دا شكاندۆته‌وه، به‌وه‌ش شۆڕشی كوردانی خۆرئاوای كوردستانی تووشی قه‌یرانی سیاسی و فكری كردووه و، ئامانجه نه‌ته‌وه‌ییه‌كانیشی خستوونه‌ته ناو گۆمی لێڵ و شلوێی پڕ له بوونه‌وه‌ری مه‌ترسیدار و هه‌ڵگری ڤایرۆسی توندڕه‌وی ئایدۆلۆژی.\nپه‌كه‌كه دوای ئه‌وه‌ی پرسی كوردی له خۆرئاوای كوردستان خسته ناو ته‌ونی جاڵجاڵۆكه ئاسای پیلانگێڕی مه‌زهه‌بی، ئێستا كار بۆ ئه‌وه ده‌كات ده‌ستكه‌وته‌كان و ئه‌و ده‌رفه‌ته مێژووییه‌ی له باشووری كوردستانیش بۆ كورد ره‌خساوه، بخاته ناو پیلانگێڕی هه‌مان ته‌ون و به ده‌ردی خۆرئاوای كوردستانی به‌رێ، بۆ ئه‌و مه‌به‌سته‌ش پرسی له‌باربردنی ده‌وڵه‌تی كوردی و سه‌ربه‌خۆیی كوردستانی له باشوور وه‌ك قۆناغی دووه‌می ئه‌ركی پێڕاسپێردراو به ئامانج گرتووه، ئه‌وه‌تا روون و ئاشكرا ده‌یه‌وێ كۆده‌نگی و یه‌كێتی نه‌ته‌وه‌یی بڕبڕبكا و ئامانجه نیشتیمانیه‌كانیش بۆ ئاستی به كانتۆن بوون دابه‌زێنێ، به‌وه‌ش ئه‌و پیلانه ئه‌نجام ده‌دات كه دژ به ماف و ئازادیه نه‌ته‌وه‌ییه‌كانی كورد و گێڕانه‌وه‌ی سه‌ڵته‌نه‌تی ئیمپراتۆری سه‌فه‌وی له ژووره تاریكه‌كان نه‌خشه‌ی بۆ كێشراوه، بۆیه ده‌بێ خه‌ڵكی كوردستان له‌وه به‌ئاگابێ كه بانگه‌شه‌ی به كانتۆن كردنی شنگال و سلێمانی، به كانتۆن كردنی هه‌ولێر و دهۆك و ناوچه‌كانی تریش به‌دوای خۆیدا دێنێ.\nمه‌ترسی سه‌ر پرسی كورد و ره‌وته نیشتیمانیه‌كه‌ی لێره‌وه سه‌رهه‌ڵده‌دات، چونكه په‌كه‌كه به‌و هه‌ڵوێسته‌ی خواستی دوژمنكاری دوژمنان و كه‌لتووری شه‌ڕانگێزی داگیركارانی كوردستان، به‌سه‌ر خواستی ره‌واندنه‌وه‌ی نه‌هامه‌تیه نه‌ته‌وه‌ییه‌كان و ئیراده‌ی دامه‌زراندنی ده‌وڵه‌تی كوردی و هه‌ڵوێستی ئاشتیخوازانه‌ی خه‌ڵكی باشووری كوردستاندا ده‌سه‌پێنێ، پرسی به كانتۆن كردن و دووباره ره‌واج دانه‌وه به بیر و هه‌ڵوێستی ناوچه‌گه‌رایی كه ئێستا باڵی عه‌له‌وی ناو په‌كه‌كه كاری له‌سه‌ر ده‌كا و وه‌ك كاراكته‌ری سه‌ره‌كی خۆی ده‌رخستووه، مه‌ترسییه‌كه پێویسته هه‌ڵوه‌سته‌ی له‌سه‌ر بكرێ، كاتێكیش ئه‌و مه‌ترسییه گه‌وره‌تر ده‌بێ كه باڵی ده‌ست رۆیشتووی ناو یه‌كێتی نیشتیمانی كوردستانیش یه‌كێك له كاراكته‌ره شاراوه‌كانی بێت، بۆیه پێویسته خه‌ڵكی كوردستان داوای وه‌ڵامی ئه‌و پرسیاره له دڵسۆز و كوردپه‌روه‌رانی ناو په‌كه‌كه بكات: ئه‌گه‌ر سیاسه‌تی به كانتۆن كردن و دامه‌زراندنی ده‌وڵه‌ته‌شاری هه‌زاران ساڵ پێش ئێستای یۆنان له چاره‌سه‌ری پرسی كورددا ئه‌وه‌نده گرنگه! بۆ ئه‌وه‌ی لانی كه‌م كوردانی خۆرهه‌ڵاتیش كه‌مێك ئازاد بن و چیتر به سێداره‌ی گه‌ڕۆكه‌وه هه‌ڵنه‌واسرێن، بۆچی مهاباد و سنه و ته‌واوی شار و شارۆچكه‌كانی تریش له‌و به‌شه‌ی كوردستان له‌و خێر و خۆشییه بێبه‌ش ببن و به كانتۆن نه‌كرێن؟


هەناردەکردنی نەوتی عێراق بۆ ئەمریکا لە هەفتەی ڕابردوودا بەڕێژەیەکی زۆر زیادیکردووە – Esta Media Network\nبە فەرمانی کازمی دەروازە سنورییە نافەرمییەکان دادەخرێت\nلەلایەن Dastan Esta\nئیدارەی زانیارییەکانی وزەی ئەمریکا، ئەمڕۆ شەممە 14ی تشرینی دووەم ئاشکرایکرد، ئاستی هەناردەکردنی نەوتی عێراق بۆ ئەمریکا لە هەفتەی رابردوودا بە قەبارەی 54 هەزار بەرمیل بەرزبووەتەوە.\nلە راپۆرتێکدا ئیدارەی زانیارییەکانی وزەی ئەمریکا بڵاویکردەوە، “هەناردەکردنی نەوتی عێراق ڕۆژانە بە قەبارەی 54 هەزار بەرمیل نەوت زیادیکردووە لە هەفتەی ڕابردوودا و بڕەکەی گەیشتووەتە 186 هەزار بەرمیلی ڕۆژانە، لەکاتێکدا پێشتر بڕەکەی 132 هەزار بەرمیل بووە لە ڕۆژێکدا”.\nئاشکراشیکردووە، “هاوردەکردنی نەوت لە ئەمریکا لەو هەفتەیەدا بەرزبووەتەوە بە قەبارەی 528 هەزار بەرمیل لە ڕۆژێکدا و بڕەکەی گەیشتووەتە 5104 هەزار بەرمیل نەوتی ڕۆژانە، کە ئەمەش زیاترە لەو نەوتەی کەنەدا هاوردەی دەکات کە بڕەکەی 3681 هەزار بەرمیلە”.\nئاماژەی بەوەشکردووە کە هاوردەکردنی نەوتی ئیکوادۆر لەلایەن ئەمریکاوە بەبڕی 294 هەزار بەرمیلی ڕۆژانە زیادیکردووە، بەڵام هاوردەکردنی نەوتی بەرازیل بەبڕی 20 هەزار بەرمیل کەمیکردووە، لە هەفتەی ڕابردووشدا ئەمریکا هیچ بڕە نەوتێکی لە کۆڵۆمبیاوە هاوردە نەکردووە.\nنەوتی عێراق، ئەمریکا\nئەمریکا: ڕژێمی بەشار ئەسەد بەرپرسیارە لە قەیرانی نان لە سوریا\nكۆرۆنا و كەوچی چا.. ژمێركارییەكی سەیر لەبارەی ئەو ڤایرۆسەوە 16/11/2020\nتوشبوون بە كۆرۆنا لە هەرێم 90 هەزار كەسی تێپەڕاند 16/11/2020\nبە فەرمانی کازمی دەروازە سنورییە نافەرمییەکان دادەخرێت 16/11/2020\nتەندروستی هەرێم: داخستنی قوتابخانەکان ژمارەی توشبووانی کۆرۆنای کەمکردووەتەوە 16/11/2020\nوەزارەتی دارایی داوای لە گەنجینەکان کردووە لیستی موچەی مانگی نۆ ئامادەبکەن\nوەزارەتی دارایی هەرێم نوسراوێکی ئاڕاستەی گەنجینەکان کردووە کە لیستی موچەی مانگی نۆ ئامادەبکەن بە لێبڕینی ٪18 وە. سەرچاوەیەک…\nئەمریكا سزای نوێی بۆ كەرتی دارایی ئێران ئامادە كردووە\nسەرچاوەیەك لە حزبی كۆمارییەكان لە كۆنگرێسی ئەمریكا ڕایگەیاندووە، كۆشكی سپی لە ئامادەكردنی پاكێجێكی سزایە بۆ ئەوەی ئەمڕۆ پێنجشەممە…\nسكرتێری ئەنجومەنی وەزیرانی هەرێم ئەمڕۆ دووشەممە 5ی تشرینی یەكەم وردەكاری ئەو قەرز و پابەندییە داراییانەی ڕونكردەوە كە كەوتوەتەسەر…\nبایدن بازاڕی تمەنی گەرمکرد\nدوای یەکلاییبوونەوەی هەڵبژاردنەکانی سەرۆکایەتیی ئەمریکا لە بەرژەوەندی جۆ بایدنی کاندیدی دیموکراتەکانی ئەمریکا، کە شەوی ڕابردوو شەممە 7ی تشرینی…


Diplomatic Magazine | کەس بەگوێتان ناکات، چالێنجی چی دەکەن؟\nئێمە تەنها لەبەر تەندروستی خۆمان و كەسوكار و خۆشەویستانمان پابەندی خۆپارێزی لە كۆرۆناین،خۆی هەر لە سەرەتاوە بە باشی پابەند بووین، وابزانم لەم كۆتایی كۆرۆنایەدا، پێویستیمان بە كەسانێكی ناپسپۆڕ نیە، ڕێنماییمان بكات و پێمان بڵێت هۆ خەڵكینە هۆشیاربن ،چونكە خەڵكی خۆیان لەوان هۆشیارترن كە داوای هۆشیاری دەكەن ، بەڵام ئەوەی خەڵكی ئێستا نایزانێت و هۆشیاری لەسەری نیە، هۆكارەكانی نەبوونی موچە و ناڕوونی داهات و عەقدی دەیان ساڵە و فرۆشتنی بۆری نەوت و نەمانی ئۆكسجین و سوتانی دەروازەكانە،پێویستیان بە كەسیانێك هەیە بە ڕاستگۆیانە ئەمانەیان بۆ شی بكاتەوە، نەك تازە بە تازە بێیت باسی شتانێك بكەیت، كە خەڵكی لە مێژەوە خویان پێوەی گرتووە.\nڕاستیەكەی كێشەكە لەوەدا نیە كەلەم ناوەختە و درەنگانەدا پێمان بڵێن ماسك ببەستن، بەڵكو كێشەكە لە كاردانەوەی خەڵكیدایە،چونكە كاردانەوەی هاوڵاتیان بۆ بەرپرسێك یان شازادەیەك دەبێت چی بێت، كە هۆكاری نەهامەتیەكانیەتی،بۆیە وەك چاوەڕوان دەكرا، كاردانەوەكان پێچەوانەبوونەوە، ئێستا خەڵكی هاشتاگی موچەیان دەست پێكردووە،كە لەسایەی ئەواندا خەریكە دەبێتە وەرزی.\nزۆرجار بەرپرسانی ئەم وڵاتە لە كاتێكی دیاری كراودا، بەمەبەست دێن بابەتێك دەوروژێنن وماوەیەك هاوڵاتیانی پێوەسەرقاڵ دەكەن،ئەم جۆرە مامەڵەیە خەریكە باوی نامێنێت، چونكە لە ئێستادا كە باسی شتێك دەكەن، كاردانەوەكان بەپێچەوانەوە دەبێت، هاوڵاتیان باسی كێشەكانی خۆیان دەكەن و بیریان بۆ بابەتەكەی ئەوان ناچێت، باڕوونتر بیڵێم، بۆ نموونە كە ئێستا باسی بەستنی ماسك دەكەن، موچەخۆر و هاوڵاتیانی ئەم وڵاتە لەبری هاشتاگەكەی ئەوان، هاشتاگی پێدانی موچەیان دەستپێكردووە، واتە كارەكە بەویستی ئەوان ناڕوات، هۆكاری ئەم پەرچەكردارەش هەر ئەوەیە كە لەسەرەتاوە ئاماژەم پێكرد، ئەوان لە چاوی میللەتەوە خۆشەویست نین، تا بەقسەیان بكرێت،بۆیە چاوەڕوان ناكرێت،لەمەودوا جگە لە كۆمەڵێك كەسایەتی حزبی یان وەزیرێك، بە قسەی ئەم بەرپرسانە بكەن.\nلە كۆتاییدا پێشنیار دەكەم، كە بەرپرسانی باڵای وڵات، هیچ داوایەك لە هاوڵاتیان نەكەن، چونكە وەك دەبینن كاردانەوەكان پێچەوانەیە،بۆ ئەمجارەش خوا بكات لەوە خراپتر نەشكێتەوە و هاوڵاتیان هەڵمەتی فڕێدانی ماسك دەست پێنەكەن و بە هاشتاگی پێدانی موچە كۆتایی پێبهێن.


" پێویستە تۆمارێكی پاكی دەنگدەران دروست بكرێت" - تۆڕی میدیایی خەڵک\nسەرۆكی ئینستیوتی پەی بۆ پەروەردە و گەشەپێدان ڕایگەیاند پێویستە ژمارەی ئەندامانی كۆمسیۆنیش بۆ ٥ ئەندام كەم بكرێتەوە و تۆمارێكی پاكی دەنگدەران دروست بكرێت.\nئینستیوتی پەی بۆ پەروەردە و گەشەپێدان (PAY) بە هاوكاری سندوقی نیشتمانی بۆ پاڵپشتی دیموكراسی (NED)، پێنجەمین ڕاپۆرتی تایبەت بە (ڕەوشی دەستە سەربەخۆكان لە هەرێمی كوردستان) بڵاوكردەوە.\nسەروەر عەبدولرەحمان، سەرۆكی ئینستیوتی پەی بۆ پەروەردە و گەشەپێدان بە(خەڵك)ی ڕاگەیاند، دروستكردنی دەستە سەربەخۆكان بۆ كۆمەڵێك ئامانج بووە، بەڵام مەرج نیە لەماوەی ڕابردوو لەكارەكانیان سەركەوتووبووبن، ئامانجیش لێیان سەربەخۆبوونیان بووە لەدەسەڵاتەكانی تر و دووربون لە بەرژەوەندی لایەنە سیاسیەكان.\nدەشڵێت، لاوازی پەڕلەمان كاریگەری نەرێنی و خراپی لەپڕۆسەی چاودێری و بەدواداچوون لەسەر دامەزراوەكان هەبووە وەك دەستەی مافی مرۆڤ و دیوانی چاودێری و دەستپاكی و كۆمسیۆنی هەڵبژاردن، كارەكانیان وەك پێویست بەڕێوەناچێت و پەڕلەمان پێشێلی یاسای ئەو دەستە سەربەخۆیانەی كردووە، ماوەی سەرۆكایەتی دەستەكان و ئەنجوومەنەكانیان بەسەرچووە بەنایاسایی كارەكان ڕایی دەكەن.\nباس لەوەشدەكات، دەستەكان لەلایەن حزبەكانەوە بەپشكپشكێنە فەرمانبەرەكانیان دادەمەزرێن، حكومەتیش لەجێگای دیوانی چاودێری پرسی وردبینی داهاتی نەوتی خستۆتە دەست كۆمپانیای دیلیۆیت كەئەمەش دەرخەری ئەوەیە یان متمانەیان بەدەستەكان نییە یان نایانەوێت نهێنی گرێبەستەكانیان بكەوێتە دەست، لەكاتێكدا سەرۆك و ئەندامانی ئەو دەستانە پشكپشكێنەی حزبن، ئەمە وێڕای ئەوەی دووكۆمسیۆنی هەڵبژاردن هەیە كە بارگرانی دارایی دروست كردووە.\nئەوەشی خستەڕوو، پێویستە لەزوترین كات یاسای دەستەی مافی مرۆڤ و دیوانی چاودێری و دەستەی دەسپاكی و كۆمسیۆن هەموار بكرێتەوە و سەرۆكێكی نوێ دابنرێت و كەم و كوڕیەكانیان چارەسەر بكرێن و بوودجەی سەربەخۆیان بۆ دابین بكرێت، لەهەمان كاتدا ڕاپۆرتەكانی چاودێری دارایی كاریان پێبكرێت و ژمارەی ئەندامانی كۆمسیۆنیش بۆ ٥ ئەندام كەم بكرێتەوە و تۆمارێكی پاكی دەنگدەران دروست بكرێت.\n22 شوبات 2021 12.47 pm\nخەڵك-بەشی هەواڵ یەكێك لە بریندارانی هێرشە مووشەكییەكەی سەر هەولێر، لە یەكێك لە نەخۆشخانەكانی هەولێر گیانی لەدەست…


سەعدی پیرە:بەغدا وتیان پارتی ڕێگرە لە پێدانی وەزارەت بە یەکێتی\nوتەبێژی یەکێتی نیشتیمانی کوردستان ڕایگەیاند پارتی دەیەوێت تۆڵە لە یەکێتی بکاتەوە،و لەبەغدا پێیان وتوین کە پارتی ڕێگرە لە پێدانی وەزارەت لە کابینەکەی عەبدولمەهدی بە یەکێتی.\nلە لێدوانیکیدا بۆ دەنگی ئەمریکا سەعدی ئەحمەد پیرا ڕایگەیاند: پارتی پۆستی وەزارەتە ماوەکانی کابینەکەی عادل عەبدولمەهدی بەپشکی خۆی نازانێت، بەڵکو "موخالیفە" بدرێتە یەکێتی، ئه‌م قسه‌یه‌یان له‌به‌غداد پێوتووین پارتی ڕێگره، ئیتر بۆی گرنگ نییە ئەو پۆستە بدرێتە گۆڕان، یەکگرتوو، کۆمەڵ یا هەر لایەنێکی سیاسی تر ته‌نها یەکێتی نەبێت.\nباسی لەوەشکردووە، بە عادل عەبدولمەهدی سەرۆک وەزیرانی عێراقیان وتووە کە ناڕازین لەسەر ئەو بابەتە، ئەوانیش پێێان وایە دۆخێکی نادروست هەیە له‌نێوان پارتی و یه‌كێتی، "عادل عەبدولمەهدی زۆر ملکەچە بۆ فرمانی لایەنە سیاسیەکان چونکە خۆی لەناو پەرلەمان کەسی نییە و هیچ حیزبێکی نییە، بووە بە گوریس کێشکانە لەنێوان لایەنە سیاسیەکاندا، هەر نەپچڕێت باشە.\nوتویەتی ئەم هەڵوێستەی پارتی دەگەڕێتەوە بۆ ئەوەی کە نەیانتوانی لەسەر یەک کاندیدی هاوبەش بۆ پۆستی سەرۆک کۆماری عێراق بگەنە ڕێککەوتن، بەڵام یەکێتی سورە لەسەر ئەوەی لە کابینەکەی عادل عەبدولمەهدی وەزارەتێکی هەبێت.\nدەشڵێ ،پێویستە ئەم بابەتە لەنێوان پارتی و یەکێتی هەرچی زووە چارەسەربکرێت، چونکە هۆکارەکەی دەزانین، کاندیدەکەی ئێمە بۆ پۆستی سەرۆک کۆمار سەرکەوت خۆ کۆتایی دنیا نیە ئیتر، ئێمە یەک دنیا شتمان لەگەڵ پارتی ماوە لەداهاتوو کە پێکەوە بین.


ئیمام محمدی غزالی.\nیەک شەممە, 24 نیسان 2011 12:45\nناوی ئیمام زین العابدین ئەبو حامد بن محمد بن محمد بن محمد بن أحمدە خەڵكی ئێران بوو لە ساڵی ( 1058ز ) لەدایك بووە ، ئەو سەردەم بەتایبەتی لە جورجان و بوگرس و ئەمانە لەكاتی خۆیدا زۆر بەناوبانگ بوونە ، سێ شارە لە منداڵیدا لەو شارانە دەرسی خوێندووە.\nدوایی لەتەمەنی (28)ساڵی تا (34) ساڵی دەستی كردووە بە نوسینی كتێب ، كتێبێكی هەیە بەناوی (مغصل خلاف) لەتەمەنی (34) ساڵی دێتە بەغدا ئەو كات لە بەغدا قوتابخانەیەك هەبوو بەناوی قوتابخانەی (نڤامیە محمد غزالی) لەو قوتابخانەیە وانە دەڵێتەوە ، دوایی دەچێتە سوریا و مەككە و حیجاز لەو (10) ساڵەدا شۆڕشی فكری غزالی دەست پێدەكات كتێبێكی بەناوبانگی هەیە بەناوی (أحیا‌و علوم الدین ، أربعین ) ئینجا ئەوكات تەمەنی (48) ساڵە دەگەڕێتەوە شارەكەی خۆی وە لە تەمەنی (58) ساڵیدا دەمرێ.\nلەسەردەمی ئەو (10) ساڵە نوسینێكی زۆری هەبوو لەدوایی لە فەلسەفە هەڵدەگەڕێتەوە كتێبێك دەنوسێ بەناوی .................. كە لەوێدا هێرش دەكاتە سەر فەیلەسوفەكان و دەڵێ ئەوانە خوا لێی گۆڕیون ، لەسەردەمی ئیمام غزالی دا علومی دین زۆر پێشكەوتوو بوو لەهەمان كاتدا ململانێی نێوان ئاراستە ئایینیەكان توند بوو بەتایبەت لەنێوان ئایین و فەلسەفەدا ململانێ هەبوو كۆمەڵگە ئەو تەباییەی نەما ، ئەو زۆر بایەخی بە سیاسەت دەدا و دەڵێ من زۆر بەدوای ڕاستی دا گەڕام لەو كات چوار شت هەبوو زۆر بە وردی لێم كۆڵینەوە ئەمانیش بریتین لەمانەی خوارەوە:\n1. علم الكلام: زۆر دیراسەم لەسەری كرد.\n2. دواتر دیراسەی باگنیهكانم كرد.\n3. دواتر چومە ناو فەلسەفە ڕاستیم نەدۆزیەوە.\n4. دواتر لەناو تصوف چومە ناو ڕاستی .\nسەردەمی ئەو سەردەمی گەشانەوەی زانست و توند بوونی خیلاف بووە لەنێوان مەزهەبە ئیسلامیەكان ، هەروەها بایەخی بە مەسەلە سیاسیەكان دەدا وەكو كتێبی (نصیحە الملوك) كە تەنها كاری سیاسی خۆی تێدا خستۆتە ڕوو ، لەدوای گەڕانەوەی بۆ زێدی خۆی بڕیار دەدات نەچێتە لای سوڵتانەكان بۆیە شكاتی لێ دەكەن لەگەڵ سوڵتانی ئەو كات باسی مەسەلەكانی دنیا دەكات بۆیە سوڵتان داوای لێ دەكات قسەكانی بۆ بنوسێتەوە ئەویش كتێبی (نصیحە الملوك) دەنوسێت. پەیوەندی ئایین و سیاسەت دەبەستێتەوە بە پەیوەندی نێوان زاناكان و سیاسییەكان.\nبەرقەراری سیاسەت دەبەستێتەوە بە دادپەروەری چونكە لەو سەردەمەدا زوڵم و زۆرداری زۆر بووە. دەبێ:\n1. حاكم ئاگاداری كۆمەڵگا بێت كە چی دەكرێ.\n2. سەردانی خەڵك بكات.\n3. نەهێڵێ دەست و پێوەندەكان زوڵم بكەن.\n4. عیبادەت و خەڵوەتی شەوانەی هەبێ.\n5. خەڵك ڕازی بكات.\n6. خۆی توڕە نەكات.\n7. خواردن و خواردنەوە زۆر نەخوات و نەخواتەوە.\nدوو مەعریفە بۆ پاشا گرنگە ئەوانیش بریتین لەمانەی خوارەوە:\n1. مەعریفەی دنیایی.\n2. مەعریفەی ئاخیرەت ، كە ئەمەیان گرنگترە.\nئامادەکردنی:: سورێن & رەنج


چەند وێنەیەکی هاوسەرگیری جیاواز کە خەڵاتی جوانترین وێنەکانی وەرگرتووە – تۆڕی میدیایی خەڵک\nچەند وێنەیەکی هاوسەرگیری جیاواز کە خەڵاتی جوانترین وێنەکانی وەرگرتووە\n2019/07/14 - 2:26 PM\nئەمەی خوارەوە چەند وێنەیەکی هاوسەرگیری جیاوازە کە خەڵاتی جوانترین وێنەکانی وەرگرتووە:\nکاتێک دواکەوتویت بۆ ئاهەنگەکەت\nهاوسەرگیری لە هاویندا\nئەویش دەیەوێت وەک گەورەکان بکات\nخۆت لە زوا نەدەیت\nبوکەخان ڕزگار بکە!\nهیچکات ئەم وێنەیە لەیاد ناکەن\nپڕ لە هەستە!\nکۆمەڵێک وێنەی ئاژەڵان کە وات لێدەکات ماوەیەکی باش لێی ورد ببیتەوە\n2019/10/13 - 11:47 PM\nکارێکی ئاساییە کە لەگەڵ خۆشەویستی ژیانت بەخشندەبیت و بێ ئەوەی چاوەڕوانی هیچی لێبکەیت پێی ببەخشیت، بەڵام دەبێت بیرتبێت کە بۆئەوەش سنورێک هەیە تا ڕێزی کەسایەتی خۆت بهێڵیتەوە، ئەمەی خوارەوە ١١ کارە کە نابێت بۆ خۆشەویستەکەتی بکەیت:\n-پێویستناکات ستایل و شێوازی خۆگۆڕینی دڵخوازی خۆت لەبەر کەسێکی دیکە بگۆڕیت، چونکە گەر لەبەر کەسێکی دیکە جۆرە جلێک لەبەر بکەیت و خۆت باوەڕت پێنەبێت، هەمیشە هەست بە جۆرێک لە نائاسودەیی دەکەیت.\n-ڕێگە بەوە مەدە لەگەڵ کەسانی دیکە بەراورد بکرێیت، چونکە تۆ ئەوەیت کە خۆت هەیت، بۆیە پێویستناکات بە قسەی (ئەو لە تۆ زیاتر پەیدا دەکات!) یاخود (ئەو لە تۆ باشتر چێشت لێدەنێت!) بێزار بکرێیت.\n-گرنگە کە گۆڕانکاری لە کەسایەتی خۆتدابکەیت و هەڵسوکەوتە خراپەکانت واز لێبهێنیت، بەڵام نابێت ئەوە بە جۆرێک بێت کە تەنها تۆ قوربانی بیت و بەرامبەرەکەت هیچ گۆڕانێک لە خۆیدا نەکات.\n-گاڵتە و پێکەنین لە پەیوەندیدا گرنگە، بەڵام نابێت هەموو کات بەناوی گاڵتەوە تەعلیق و گاڵتەپێکردنێک قبوڵ بکەیت کە پێتناخۆشە و بێڕێزی تیدایە.\n-پەیوەندیەکەت نابێت وات لێبکات کە بەهۆی ئەو کەسەوە واز لە هاوڕێکانت و کەسە نزیکەکانت بهێنیت، چونکە ئەوە بە زیان دەشکێتەوە بۆت.\n-وازهێنان لە حەزو خولیاکانی خۆت و قبوڵکردنی حەزەکانی بەرامبەرەکەت بەبێ ئەوەی خۆت دڵت بیخوازێت.\n-وازهێنان لە خەونە گەورەکانی ژیانت تەنها لەبەر ئەوەی بەرامبەرەکت ئەو خەونەی تۆی ناوێت.\n2019/10/12 - 12:16 PM


ئڤلوشنی شکڵە چاوییەکانی سەر باڵی پەپولەکان\nئڤلوشنی شکڵە چاوییەکانی سەر باڵی پەپولەکان، بە هۆکاری هەمان ئەو جینانەوە بووە کە ریتمی لاق و ئارێل و باڵەکانی پەپولەی هێناوەتە کایەوە.\nدیاردەی شکڵە چاوی سەر باڵی پەپولەکان بە هۆکاری پاراستن لە راوچییەکانەوە هاتۆتە کایەوە. ئەو دیاردەیە زۆر سەرکەوتوو بووە لە پاراستنی پەپولەکان و هەر لەبەر ئەوەشە کە ئەو شکڵە دەبینین لەسەر باڵی رێژەیەکی زۆری پەپولە و (مۆث)ەکان.\nلە لێکۆڵینەوەیەکی نوێدا، هەوڵی ئەوە درا کە لە میکانزمی جەنەتیکی ئەو گۆرانکاریە ئڤلوشنیە تێبگەن. لە ئەنجامدا دەرکەوت، ئەو تۆڕە جینانەی بەرپرسیارن لە هێنانە کایەوەی ئەو شکڵانە، هەمان ئەو جینانەن کە ریتمی لاق و ئارێل و تەنانەت باڵی پەپولەکانیان هێناوەتە کایەوە.\nتۆڕی جینە رێخەرەکان gene regulatory network لەسەر بنەمای ئەو ریزبەندیانە کار دەکەن کە بەردەوام گۆرانکارییان بەسەردا هاتووە. بە پێی ئەو گۆرانکاریانەش، ئەو جینە رێکخەرانە، وا دەکەن کە جینەکانی تر، چالاک ببن و پرۆتین دروست بکەن، یاخود بێدەنگ ببن و هیچ پرۆتینێک دروست نەکەن.\nلەم لێکۆڵینەوەیەدا چالاکی ئەو تۆڕە جینانە خامۆش کرا و پاشان سەرنج درا ئەو خامۆشکردنە، کاری کردۆتە سەر ئەو شکڵە چاوانە و لەوەش زیاتر، کاری کردۆتە سەر ریتمی لاق و ئارێل و باڵەکان. هەروەها سەرنج درا، ئەو گۆرانکاریە تایبەتانەی کە بەرپرسیارە لە دروستبوونی شکڵی چاوەکانی سەر باڵەکان، زیاتر لە جینە هۆکارەکانی دروستبوونی ریتمی ئارێلی پەپولەکانەوە نزیکترە.\nبە کورتیەکەی، ئەم لێکۆڵینەوەیە ئەوەی دەرخست کە دروستبوونی شکڵی چاوەکانی سەر باڵی پەپولەکان، بە هۆکاری هەمان ئەو جینانەوە بووە کە پێشتر ریتمی لاق و ئارێل و باڵی پەپولەکانی دروست کردووە. جیاوازیەکە لێرەدا تەنیا ئەوە بووە کە گۆرانکاری تر (میوتەیشنی جیاواز) بۆتە هۆکاری دروستبوونی ئەو شکڵی چاوانەی سەر باڵی پەپولەکان.


سه‌رۆكایه‌تی هه‌رێم: وه‌فده سیاسییه‌كه، دوا نامه‌ی سه‌ركردایه‌تی هه‌رێمیان بۆ هاوپه‌یمانی نیشتمانی گواسته‌وه | Pukdk یه‌کێتیی نیشتمانیی کوردستان\nد. ئومێد سه‌باح، وته‌بێژی ره‌سمیی سه‌رۆكایه‌تی هه‌رێم، له دیدارێكی رۆژنامه‌وانیدا له‌گه‌ڵ ئاژانسی (ئه‌نادۆڵ)ی توركی رایده‌گه‌یه‌نێت، وه‌فدێكی سیاسی هه‌رێم سه‌ردانی به‌غدای كردووه بۆ گواستنه‌وه‌ی (نامه‌ی كۆتایی) له سه‌ركردایه‌تی كوردستانه‌وه بۆ هاوپه‌یمانی نیشتمانی، بۆ ئه‌وه‌ی سه‌رپشكیان بكه‌ن له نێوان چاره‌سه‌ركردنی كێشه‌كان له ماوه‌یه‌كی دیاریكراودا، یان رووبه‌ڕووبوونه‌وه‌ی چه‌ند ئه‌گه‌رێك، له‌وانه‌ش: كشانه‌وه له حكومه‌تی ناوه‌ندی و په‌رله‌مانی عیراق.\nد. ئومێد، روونشیكرده‌وه، نامه‌كه‌ی هه‌رێم له دوو خاڵدا كورتده‌كرێته‌وه: یه‌كه‌میان، جێبه‌جێكردنی رێككه‌وتنامه‌ی هه‌ولێره، كه له‌نێوان لایه‌نه سیاسییه‌كاندا ئیمزاكراو له‌سه‌ر ئه‌و رێككه‌وتنه‌ش حكومه‌تی ئێستای عیراق پێكهێنرا، خاڵی دووه‌میش، جێبه‌جێكردنی رێككه‌وتنه (19) خاڵییه‌كه‌ی نێوان كورد و هاوپه‌یمانی نیشتمانی.\nئاماژه‌ی به‌وه‌شدا، له چوارچێوه‌ی نامه‌كه‌ی هه‌رێمی كوردستان، داوای روونكردنه‌وه له هاوپه‌یمانی نیشتمانی كراوه به‌وه‌ی ئایا دوو رێككه‌وتنه‌كه جێبه‌جێده‌كه‌ن له‌كاتێكی دیاریكراودا، له‌گه‌ڵ گره‌نتیدانی یاسایی و ده‌ستووری بۆ جێبه‌جێكردنیان، یان وه‌ڵامی تر ده‌بێت.\nوته‌بێژه‌كه‌ی سه‌رۆكایه‌تی هه‌رێم، هیواشی خواست، هاوپه‌یمانی نیشتمانی وه‌ڵامی ئیجابییان هه‌بێت بۆ وه‌فده‌كه‌ی هه‌رێمی كوردستان بۆ ئه‌وه‌ی بگه‌ن به چاره‌سه‌ر بۆ قه‌یرانی سیاسی، وتیشی:”به‌ڵام ئه‌گه‌ر وه‌ڵامی نوری مالیكی، سه‌رۆكی ئه‌نجومه‌نی وه‌زیران، به‌پێی خواستی هه‌رێمی كوردستان نه‌بێت، ئه‌وا لایه‌نه سیاسییه‌كانی كوردستان كۆبوونه‌وه‌یه‌ك سازده‌كه‌ن‌و و تیایدا بڕیارێكی نیشتمانی ده‌درێت بۆ چۆنێتی مامه‌ڵه‌كردن له‌گه‌ڵ بارودۆخه‌كه”.\nسه‌باره‌ت به دوو رێككه‌وتنامه‌كه، وتی:”جێبه‌جێكردنی رێككه‌وتننامه‌كان، ده‌بێته هۆكار بۆ سه‌قامگیری‌و دووركه‌وتنه‌وه له قه‌یرانی سیاسی، به‌ڵام گه‌ر رێكنه‌كه‌ون، ئه‌وا هه‌رێمی كوردستان گه‌یشتووه‌ته ئه‌و بڕوایه‌ی چیتر چاوه‌ڕێی به‌ڵێنه‌كان نه‌كات، چونكه پێمانوایه كات كوشتن به‌و شێوه‌یه هه‌ڵه‌یه، ئه‌مه‌ش دواجاره وه‌فدی هه‌رێم بۆ به‌غدا بچێت، ئه‌گه‌ر هاوپه‌یمانی نیشتمانی به‌ڕوونی هه‌ڵوێستی خۆی بۆ چاره‌سه‌ركردنی قه‌یرانه‌كه نه‌خاته‌ڕوو، چونكه ئێمه بژارده‌ی دیكه‌مان له‌به‌رده‌مدا ده‌بێت”.\nسه‌باره‌ت به‌و بژاردانه‌ی له‌به‌رده‌م هه‌رێمی كوردستاندا ده‌بن، له ئه‌گه‌ری رێكنه‌كه‌وتن له‌گه‌ڵ هاوپه‌یمانی نیشتمانی بۆ چاره‌سه‌ركردنی كێشه‌كان، له‌وه‌ڵامی پرسیارێكی ئاژانسه‌كه به‌وه‌ی كه ئایا وه‌رگرتنه‌وه‌ی متمانه له مالیكی یان كشانه‌وه‌ی وه‌زیره‌كان له حكومه‌ت‌و نوێنه‌ره‌كان له ئه‌نجومه‌نی نوێنه‌ران له چوارچێوه‌ی بژارده‌كانی هه‌رێمدان، وته‌بێژه‌كه‌ی سه‌رۆكایه‌تی هه‌رێمی كوردستان، وتی:”هه‌موو بژارده‌كان له‌به‌رده‌م سه‌ركردایه‌تی سیاسی هه‌رێمی كوردستاندان، له نێویشاندا ئه‌وانه‌ی ئاماژه‌تان پێدا، به‌ڵام نامانه‌وێت پێش رووداوه‌كان بكه‌وین”.\nسه‌رچاوه: ئاژانسی ئه‌نادۆل


میاوەق - ویکیپیدیا، ئینسایکڵۆپیدیای ئازاد\nMiavaq - میاوق - Miyaveq\nپۆتانەکان: 37°33′42.5″N 45°13′38.5″E / 37.561806°N 45.227361°E / 37.561806; 45.227361پۆتانەکان: 37°33′42.5″N 45°13′38.5″E / 37.561806°N 45.227361°E / 37.561806; 45.227361\nمیاوەق یان میاوا گوندێکە، کەوتووەتە گوندەواری بەکشلوچای، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nمیاوەق ھاوسنوورە لەگەڵ ئەم گوندانە:\nلە باشوورەوە لەگەڵ گوندی یەنگجە قازی.\nلە ڕۆژاواوە لەگەڵ گوندی پوشتگوڵ.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٢٠٤٩) کەس و (٥٤٨) خێزان بووە.\nوەرگیراو لە «https://ckb.wikipedia.org/w/index.php?title=میاوەق&oldid=902638»\nئەم پەڕەیە دواجار لە ١٤:٥٠ی ٥ی شوباتی ٢٠٢٢ نوێ کراوەتەوە.


کۆڵبەرێکی کورد لە \_"دۆڵەبیـ\_"ـی سەردەشت گیانی لەدەست دا\n16:12 - 24 پووشپەڕ 2719\nئاژانسی کوردپا: کۆڵبەرێکی لاوی خەڵکی شاری سەردەشت، بە تەقەی ڕاستەوخۆی هێزە نیزامییەکانی حکوومەت، گیانی لەدەست دا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی دووشەممە، ٢٤ی پووشپەڕ، هێزە نیزامییەکانی حکوومەت، تەقەیان لە ژمارەیەک لە کۆڵبەرانی کورد لە سنووری \_"دۆڵەبیـ\_"ـی شاری سەردەشت کرد.\nبە وتەی سەرچاوەیەکی ئاگادار، لە ئاکامی تەقەی هێزە نیزامییەکان، کۆڵبەرێکی لاو بە ناوی \_"بریاجی ئیبراهیمزادە\_"، کوڕی خدر، خەڵکی گوندی \_"گۆڵانـ\_"ـی شاری سەردەشت، گیانی لەدەست دا.\nهێزە نیزامییەکان بەبێ ئاگادارکردنەوەی پێشوو، تەقەی لەو کۆڵبەرانە کردووە.\nلەم پەیوەندییەدا، ڕۆژی هەینی، ٢١ی پووشپەڕ، کۆڵبەرێکی کورد بە ناوی \_" کەریم فارسی\_"، ٢٩ ساڵە و خەڵکی گوندی \_"قوتوور\_"، لە سنووری شاری \_"خۆیـ\_"ـدا، بە هۆی تەقەی ڕاستەوخۆی هێزە نیزامییەکانی حکوومەت، بریندار بوو.


پاشەکشێ لە ڕاگەیاندنی کوردیدا - تۆڕی میدیایی خەڵک\nمیللەتێک 123 ساڵ پێش ئێستا (22ی نیسانی 1898) ئەوەندە تامەزرۆی کاری میدیایی و ڕۆژنامەگەری بێت، نۆبەرەی میدیاکەی کە ڕۆژنامەیەکە لەغەریبیدا لەدایک بووبێت، دەبوو ئێستا خاوەن پلەیەکی باڵا بوایە لەکاری ڕاگەیاندن و ڕەنگدانەوەی ئەم مێژووە دوورو درێژە بەسەر کاری هەموو جۆرەکانی میدیای کوردییەوە دیاربوایە و میدیاکانمان نمونەی بەرزی میدیا بوونایە لەناوچەکەدا.\nمەخابن میدیاکانی ئەمڕۆمان گەلێک لەمەبەستە گشتییەکەی کوردو نیشتمانەکەیەوە دوورن، ئامانجە نەتەوەیی و نیشتمانیەکەی یەکەم میدیای کوردی لەپێش 123 ساڵ، گەورەترە لەئامانجی هەموو میدیاکانی ئێستای کورد لەباشووری کوردستان، ئامانجی ڕۆژنامەگەری کوردی لە123 ساڵی ڕابردوودا بەتەواوی 123 پلە پاشەکشێیە لەئامانجی میدیاکانمان لەئێستادا، ئاسۆی کاری میدیاکانی باشووریش پێماندەڵێت کە بەردەوام میدیای کوردی لەباشووری کوردستان بەرەو خراپی کار و دوورکەوتنەوە لەئامانج و ناپرۆفیشناڵی و زۆروبۆری و قەیرانی زانیاری دەڕوات.\nلەدوای 123 ساڵ لەدەرچوونی یەکەم ڕۆژنامەی کوردی، ئەو جەنگەی ڕۆژنامەی “کوردستان” لەگەڵ میدیا و نەیارەکانی کورد دەیکرد و شانی خستبووەبەری، ئەمڕۆ میدیاکانی باشوور نایکەن و بەپێچەوانەوە لەنێوان خۆیاندا کەوتوونەتە ململانێیەکی ناتەندروستەوە.\nبەواتایەکی دیکە ئەگەر سەرەتا ڕۆژنامەگەری کوردی ئاراستەی ئامانج و پەیام و مەرامەکانی ڕوو لەدەرەوە بووبێت ئەوا ئێستا کۆی گشتی میدیای کوردی لەباشوور ڕووی کارو ئامانج و ململانێکانی ڕوو لەناوخۆی کوردستانە و هیچ شتێکی نیە بینێرێتە دەرەوەی کوردستان.\nیەکێک لەو کارەساتانەی دوای زیاتر لەسەدەیەک مێژووی ڕۆژنامەگەری کوردی یەخەی میدیای کوردی بەگشتی و میدیای بینراوی بەتایبەت گرتووە ئەوەیە کە، میدیا بینراوە کوردییەکان بینەری ناکوردیان لەدەرەوەی کوردستان بۆ خۆیان پەیدا نەکردووە، وەک چۆن میدیای عەرەبی و فارسی و تورکی و ئینگلیزی توانیویانە بینەری بیانی بۆ خۆیان پەیدا بکەن و بەردەوام بەرهەمەکانیان وەردەگێڕدرێت، ئەمەش نەک خراپە بەڵکو پاشەکشێیە لە تەواوی ڕاگەیاندنی کوردیدا و بۆشاییەکی گەورەیە و بەمجۆرە ئیشکردنەی ئەمڕۆی میدیای کوردی پڕ ناکرێتەوە. بچوککردنەوەی پەیامی میدیای کوردی لەئاستی دەرەوە بۆ ئاستی ناوخۆ، خاڵێکی نەرێنی بووە کە زۆرێکی ئەو ڕووداو و کارەساتانەی بەسەر کورددا هاتوون نەگەن بە ئاستی نێودەوڵەتی و دەرەوە و وەک شتێکی لۆکاڵی ببینرێن، ئەمەش بەتەواوی پێچەوانەی دەسپێکی کاری ڕۆژنامەگەری کوردی و هەوڵەکانی میقداد مەدحەت بەدرخانە لەخستنەڕێی ئەم کاروانەی ڕاگەیاندنی کوردیدا.


خولی پلە یەکی ئیتاڵیا - سامپدۆریا vs میلان - Soccer - Yariga - Results, fixtures, tables and statistics\nهێلاس ڤێرۆنا vs. سامپدۆریا یوڤێنتوس vs. فیۆرێنتینا ڕۆما vs. ئودینێزی ڕیاڵ سپاڵ vs. ناپۆلی یوڤێنتوس vs. تۆرینۆ سامپدۆریا vs. میلان کالیاری vs. کیێڤۆ کرۆتۆن vs. بێنێڤێنتۆ هێلاس ڤێرۆنا vs. لازیۆ ئینتەر میلان vs. جێنەوا\nسامپدۆریا vs میلان 2-0\nD. Zapata (G) 72'\nڕیکاردۆ ئالڤارێز (G) 90'+1 (دروستکرا لە لایەن: D. Zapata)\n'90+1 بۆ ڕیکاردۆ ئالڤارێز\n'82 بۆ ف. بۆرینی\n'90+3 بۆ لیۆناردۆ کاپێزی\n'84 بۆ ڤالێرۆ ڤێرێ\n'78 بۆ سوسۆ\n'78 بۆ جیاکۆمۆ بۆناڤێنتورا\n'82 بۆ ئیگنازیۆ ئاباتی\n'84 بۆ گ.ڕامیرێز\n'90+1 بۆ د.پرایت\n'90+3 بۆ L. Torreira\n91 D. Zapata 72'\n99 G. Donnarumma گ 72'\n19 لیۆناردۆ بۆنوچی 83'\n10 ف. دورجیچ\n11 ڕیکاردۆ ئالڤارێز بۆ د.پرایت 90+1' 90+1'\n21 ڤالێرۆ ڤێرێ بۆ گ.ڕامیرێز 84'\n28 لیۆناردۆ کاپێزی بۆ L. Torreira 90+3'\n10 H. Çalhanoğlu بۆ سوسۆ 78'\n11 ف. بۆرینی بۆ ئیگنازیۆ ئاباتی 82'\n63 P. Cutrone بۆ جیاکۆمۆ بۆناڤێنتورا 78'


:: PM:01:19:20/04/2019 \nدۆناڵد تره‌مپ سه‌رۆكى ویلایه‌ته یه‌كگرتووه‌كانى ئه‌مه‌ریكا پێوه‌ندییه‌كى ته‌له‌فۆنى بۆ خه‌لیفه حه‌فته‌رى سه‌رۆكى سوپاى نیشتمانى لیبیا ده‌كات، چاودێرانى سیاسى پێیان وایه ئه‌و پێوه‌ندییه ئاراسته‌ى شەڕى لیبیا ده‌گۆڕێ ، به تایبه‌تبش پێوه‌ندییه‌كه له‌كاتێكدایه كه كۆمه‌ڵگەى نێوده‌وڵه‌تى هه‌ڵوێستێكى یه‌كگرتووى له‌باره‌ى دۆسیه‌ى شەڕى لیبیاوه نییه.\nشەڕى لیبیا تا دێ قوڕستر ده‌بێت، ئه‌مه له‌كاتێكدایه كه كۆمه‌ڵگەى نێوده‌وڵه‌تى ناتوانن كۆده‌نگییه‌ك له‌سه‌ر بارودۆخى ئه‌و وڵاته دروست بكه‌ن و خۆیان له‌به‌رانبه‌ر لایه‌نه شه‌ڕكه‌ره‌كانى نێو گۆڕه‌پانى شەڕى لیبیا یه‌كلا بكه‌نه‌وه.\nماوه‌ى دوو هه‌فته‌یه شەڕێك له لیبیا هه‌ڵگیرساوه. ئه‌م شەڕە له چوارى نیسان ده‌ستى پێكرد كه خه‌لیفه حه‌فته‌ر سه‌ركرده‌ى سوپاى نشتیمانى لیبیا، رای گه‌یاند هه‌وڵ ده‌دات ته‌ره‌بلوس له ده‌ستى گرووپه توندڕه‌وه‌كان و تیرۆریستان وه‌ربگرێته‌وه. لایه‌نێكى ترى شه‌ڕه‌كه ئه‌و میلیشیایانه‌ن كه له‌لایه‌ن حكوومه‌تى ته‌رابلوس پشتگیریى ده‌كرێن، كه حكوومه‌ته‌كه به "حكوومه‌تى ویفاق" ناو ده‌برێت.\nبه‌ڵام ئه‌وه‌ى جێى سه‌رنجه حكوومه‌تى ویفاق كه سه‌رۆكه‌كه‌ى فائیز سه‌راجه، لەلایه‌ن كۆمه‌ڵگاى نێوده‌وڵه‌تییه‌وه ددانى پێ نراوه و وه‌ك ده‌زگایه‌كى فه‌رمى لیبیا ناسراوه، له هه‌مان كاتیشدا سوپاكه‌ى حه‌فته‌ر له‌سه‌ر ئاستى نێوده‌وڵه‌تى ناسراوه و وه‌ك لایه‌نێكى گرنگ بۆ به‌ره‌نگاربوونه‌وه‌ى تیرۆریستان سه‌یر كراوه. سه‌ره‌ڕاى ئه‌مه‌ش كۆمه‌ڵگاى نێوده‌وڵه‌تى خۆیان له پاڵپشتى حه‌فته‌ر ده‌دزنه‌وه، به‌تایبه‌تى له‌دواى ئه‌وه‌ى ئه‌و هێرشه گه‌وره‌یه‌ى بۆ سه‌ر شارى ته‌رابلوس راگه‌یاندووه.\nله‌و سه‌روبه‌نده‌دا كۆشكى سپى راگه‌یاندراوێك بڵاو ده‌كاته‌وه و له ده‌قه‌كه‌ى دا ئاشكراى ده‌كات، رۆژى دووشه‌مى رابردوو دۆناڵد تره‌مپى سه‌رۆكى ویلایه‌ته یه‌كگرتووه‌كانى ئه‌مه‌ریكا پێوه‌ندییه‌كى ته‌له‌فۆنى له‌گه‌ڵ خه‌لیفه حه‌فته‌ر ئه‌نجام داوه. له راگه‌یاندراوه‌كه‌ى كۆشكى سپى هاتووه "دۆناڵد تره‌مپ ددانى به رۆڵى سه‌ره‌كى حه‌فته‌ر ناوه له به‌ره‌نگاربوونه‌وه‌ى تیرۆر و پاراستنى ده‌رامه‌ته نه‌وتییه‌كانى لیبیا".\nهه‌روه‌ها ئاماژه بۆ ئه‌وه‌ش ده‌كات، تره‌مپ و حه‌فته‌ر له‌میانه‌ى پێوه‌ندییه ته‌له‌فۆنییه‌كه باسى ئه‌و هەوڵانەیان كردووه كه بۆ به‌ره‌نگاربوونه‌وه‌ى تیرۆر ده‌درێت و دووپاتیشیان كردووه‌ته‌وه، ده‌بێ كار بۆ ئه‌وه بكرێت شەڕ له لیبیا بوه‌ستێت و ئه‌و وڵاته به‌ره‌و سه‌قامگیرى سیاسى و ته‌ناهى بڕوات.\nبه‌گوێره‌ى ئه‌و زانیاریانه‌ى له رۆژنامه‌ى حه‌یاتى له‌نده‌نى بڵاوكراوه‌ته‌وه، جگه له پێوه‌ندییه‌كه‌ى دۆناڵد تره‌مپ، جۆن بۆڵتنى راوێژكارى ئاسایشى نه‌ته‌وه‌یى ویلایه‌ته یه‌كگرتووه‌كانى ئه‌مه‌ریكایش پێوه‌ندى به خه‌لیفه حه‌فته‌ره‌وه كردووه و به‌یه‌كه‌وه تاوتوێى بارودۆخى شەڕى لیبیایان كردووه.\nراگه‌یاندنه‌كه‌ى كۆشكى سپى كه پێوه‌ندى ته‌له‌فۆنى نێوان تره‌مپ و خه‌لیفه حه‌فته‌ر ئاشكرا ده‌كات، چه‌ند سه‌عاتێك دواى كۆبوونه‌وه‌یه‌كى ئه‌نجوومه‌نى ئاسایش دێت كه له‌باره‌ى لیبیاوه به‌ڕێوه‌چوو. له‌و كۆبوونه‌وه‌یه‌ى ئه‌نجوومه‌نى ئاسایشى نێوده‌وڵه‌تى كۆمه‌ڵگاى نێوده‌وڵه‌تى شكستى هێنا له‌وه‌ى بتوانێ بگات به چاره‌سه‌رێكى ستراتیژى كه هه‌ر دوو لایه‌نى شه‌ڕكه‌رى لیبیا رازى بكات به‌وه‌ى به‌په‌له شەڕ رابگرن.\nكۆبوونه‌وه‌كه‌ى ئه‌نجوومه‌نى ئاسایش له‌باره‌ى پرۆژه بڕیارێكى به‌ڕیتانیا بوو كه له ده‌قه‌كه‌یدا داوا ده‌كات به په‌له شەڕ بوه‌ستێت و لایه‌نه سیاسیه‌كانى لیبیا ده‌ست به گفتوگۆ بكه‌ن، به‌ڵام به‌ر له هه‌موو وڵاتێك ویلایه‌ته یه‌كگرتووه‌كانى ئه‌مه‌ریكا و رووسیا له دژى ئه‌و پرۆژه‌بڕیاره‌ى ئه‌نجوومه‌نى ئاسایش وه‌ستانه‌وه.\nسه‌رچاوه‌یه‌كى دیپلۆماسى به رۆژنامه‌ى حه‌یاتى راگه‌یاندووه، له سه‌ره‌تاى هه‌ڵگیرسانى ململانێى نێوان لایه‌نه‌كان ئه‌نجووه‌نى ئاسایش به‌یاننامه‌یه‌كى بڵاو كردووه‌ته‌وه، ئێسته شتێكى نوێ له ئارادا نییه تا بڕیارى له‌سه‌ر بدرێت. ئه‌م سه‌رچاوه‌یه ئاشكرایشى ده‌كات، بۆیه رووسیا له دژى پرۆژه‌بڕیاره‌كه‌ى به‌ریتانیا وه‌ستاوه‌ته‌وه، چونكه پێی وایە خه‌لیفه حه‌فته‌ر تۆمەتبارە به هه‌ڵگیرسانى شه‌ڕه‌كه.\nبه‌ڵام تا ئێسته هۆكارى وه‌ستانه‌وه‌ى ویلایه‌ته یه‌كگرتووه‌كانى ئه‌مه‌ریكا له‌دژى بڕیاره‌كه‌ى به‌ریتانیا دیار نییه. سه‌رچاوه‌یه‌كى به‌رپرس له ویلایه‌ته یه‌كگرتووه‌كانى ئه‌مه‌ریكا ده‌ڵێ، كۆمه‌ڵێك تێڕوانین له واشنتن له‌باره‌ى چاره‌سه‌رى سیاسى لیبیا هه‌یه، سه‌رۆكایه‌تى ئه‌مه‌ریكا هه‌وڵ ده‌دات هه‌موو سیناریۆكان هه‌ڵبسه‌نگێنێ و دواتر چاكترین ئه‌نجام به‌ده‌ست بهێنێ، هێشتاش ئه‌مه رووى نه‌داوه.\nبه بڕواى چاودێرانى سیاسى له كاتێكدا كه ئه‌نجوومه‌نى ئاسایشى نێوده‌وڵه‌تى ناتوانێ بڕیارێكى گرنگ سه‌باره‌ت به لیبیا بدات، ئه‌وا دۆناڵد تره‌مپ هەوڵەکانی چڕ دەکاتەوە بۆ ئه‌وه‌ى دۆسیه‌ى ئه‌و وڵاته یه‌كلا بكاته‌وه و لایه‌نگرى خۆشى بۆ حه‌فته‌ر ئاشكرا ده‌كات.\nماڵپه‌ڕى CNN بڵاوى كردووه‌ته‌وه، ئه‌و هه‌ڵوێستەى تره‌مپ كه له راگه‌یاندراوێك ئاشكرا كراوه، پێچه‌وانه‌ى سیاسه‌تى فه‌رمى وه‌زاره‌تى ده‌ره‌وه‌ى ئه‌مه‌ریكایه كه له به‌رانبه‌ر دۆسیه‌ى لیبیا په‌یڕه‌و ده‌كرێت، چونكه مایك پۆمپیۆ وه‌زیرى ده‌ره‌وه‌ى ئه‌مه‌ریكا هه‌ڵوێستى وه‌زاره‌ته‌كه‌ى له سه‌ره‌تاى هه‌ڵگیرسانى شەڕه‌كه راگەیاند و گوتى، ئێمه ڕوونمان كردووه‌ته‌وه دژى هێرشى هێزه‌كانى حه‌فته‌رین بۆسه‌ر ته‌رابلوس، هانى ده‌ده‌ین خێرا ئه‌م هێرشه بوه‌ستێنێ".\nزیاتر روون کراوەتەوە، جگه له‌وه‌زاره‌تى ده‌ره‌وه‌ى ئه‌مه‌ریكا هه‌ڵوێستى تره‌مپ له‌گه‌ڵ وه‌زاره‌تى به‌رگریش یه‌ك ناگرێته‌وه، چونكه پاتریك شاناهان وه‌زیرى به‌رگریى ئه‌مه‌ریكا ده‌ڵێ، لیبیا پێویستى به چاره‌سه‌رى سه‌ربازى نییه.\nهه‌رچه‌نده پێوه‌ندییه‌كه‌ى تره‌مپ پێچه‌وانه‌ى سیاسه‌تى فه‌رمى وڵاته‌كه‌یه‌تى، له‌گه‌ڵ ئه‌وه‌شدا چاوه‌ڕوان ده‌كرێت، له چه‌ند رۆژى داهاتوودا ئاراسته‌ى شەڕه‌كه بگۆڕێت، چیتر سوپاى خه‌لیفه حه‌فته‌ر بێ پاڵپشتى نێوده‌وڵه‌تى نەمێنێتەوە.\nئه‌م بابه‌ته 2501 جار خوێنراوه‌ته‌وه


3475 جار خوێندراوەتەوە\nڕاستیى و درووستیى به‌ڵگه‌نامه‌كانى ئێن ئاڕ تى له‌سه‌ر سه‌رۆكى زانكۆى هه‌ڵه‌بجه به جۆرێك بوو، دواى چه‌ند مانگێك له لێكۆڵینه‌وه له دادگاى هه‌ڵه‌بجه، وای لە وه‌زیرى پێشووى خوێندنى باڵا كرد، سه‌رۆكى زانكۆی هەڵەبجە ناچاربكات كه ده‌ست له كاره‌كه‌ى هه‌ڵبگرێت و له پۆسته‌كه‌ى لاببرێت.\nجگه له بڵاوكردنه‌وه‌ى بڕوانامه‌كه‌ى، ئێن ئاڕ تى له ماوه‌ى ڕابردوودا به‌ڵگه‌نامه‌ى پێنه‌دانى پاداشتى ٧٠ كارمه‌ندى زانكۆكه‌ى بڵاوكرده‌وه، كه ده‌بوو هه‌ریه‌كه‌یان بڕى ١٠٠ هه‌زار دینارى وه‌ربگرتایه.\nهه‌ر له ساڵى ڕابردووشدا ئێن ئاڕ تى له ڕاپۆرتێكدا ده‌ریخست سه‌رۆكى زانكۆ له یه‌ك كاتدا، ٩ پۆستى زانكۆیه‌کەی به‌ڕێوه‌ده‌برد، كه‌چى دواى ڕاپۆرته‌كه چه‌ند پۆستێكیان پڕکرانەوە.\nهه‌ر له درێژه‌ى به‌دواداچوونه‌كاندا ده‌ركه‌وت، له ماوه‌ى نزیكه‌ى دوو ساڵى كاركردنى، زانكۆى هه‌ڵه‌بجه له ڕیزبه‌ندیى كۆتایى هه‌موو زانكۆكانى هه‌رێمى كوردستان و عێراقیشدایه، ئه‌مە له‌كاتێكدایه ساڵێك پێش ده‌ستبه‌كاربوونى، زانكۆى هه‌ڵه‌بجه له پله‌ى ٩یه‌مى زانكۆكانى هه‌رێمى كوردستاندا بوو.\nهه‌ر له به‌ڵگه‌نامه‌یه‌كى تردا ده‌ركه‌وت، سه‌رۆكى زانكۆی هەڵەبجە پله‌ى كه‌سێكى به‌رزكردووەته‌وه، كه پێشتر سزاى وه‌رگرتبوو له‌سه‌ر گۆڕینى نمره‌ى ٧٤ خوێندكار و ته‌زویركردنى واژووى چه‌ند مامۆستایه‌كى زانكۆكه.\nدواى ئه‌وه‌ى له سه‌ره‌تاى ئه‌مساڵه‌وه وه‌زاره‌تى خوێندنى باڵا ڕایگه‌یاند كه ده‌یانه‌وێت له ڕێگه‌ى سیڤییه‌وه پۆستى سه‌رۆكى زانكۆى هه‌ڵه‌بجه پڕبكه‌نه‌وه، سه‌رۆكى زانكۆی هەڵەبجە‌ش یه‌كێكبوو له‌و ١٤ كه‌سه‌ى كه سیڤیى پێشكه‌ش به وه‌زاره‌ت كرد، بۆئه‌وه‌ى به‌رده‌وام بێت له پۆسته‌كه‌ى، به‌ڵام له‌گه‌ڵ بڵاوبوونه‌وه‌ى ساخته‌بوونى بڕوانامه‌كه‌ى، وه‌زاره‌تى خوێندنى باڵا ڕێگه‌ى پێ نەدا، هاوشێوه‌ى ١٣ كه‌سه‌كه‌ى دیكه چاوپێكه‌وتن بکات و ناچاركرا پۆسته‌كه‌ى به‌جێبهێڵێت.


جاڕنامەی سەربەخۆیی | چرای ئازادی\nچرای ئازادی > هزر > جاڕنامەی سەربەخۆیی\nکاتێک له مه‌جرای روداوه مرۆییه‌کاندا پێویستی ئه‌وه سه‌رهه‌ڵده‌دات گه‌لێکی دیاریکراو ئه‌و گرێبه‌نده سیاسیانه هه‌ڵبوه‌شێنێته‌وه که به‌یه‌کێکی دێکه‌وه‌ی ده‌به‌ستێت، هه‌روه‌ها له نێو ده‌سه‌ڵاته‌کانی سه‌ر زه‌میندا به‌دوای ئه‌و پێگه لێکجودا و یه‌کسانه‌دا بگه‌ڕێت که یاساکانی سروشت و خودای سروشت وه‌ک ماف پێیبه‌خشیون، رێزگرتنێکی شایسته به بیروڕای مرۆڤایه‌تی ئه‌و ئه‌رکه ده‌خاته ئه‌ستۆیان که ئه‌و هۆکارانه به‌یان بکه‌ن که ناچاریکردون جیاببنه‌وه.\nئێمه ئه‌و راستییه به به‌ڵگه‌نه‌ویست ده‌زانین که هه‌موو پیاوان به یه‌کسانی خولقێنراون، که له‌لایه‌ن خولقێنه‌ره‌که‌یانه‌وه هه‌ندێک مافیان پێدراوه که ناکرێت لێیان جودابکرێنه‌وه، له‌و مافانه‌ش مافی ژیان و ئازادی و به‌ده‌ستهێنانی به‌خته‌وه‌ریه.\nبۆ پاراستنی ئه‌و مافانه‌ش، حکومه‌ت داده‌مه‌زرێندرێت له‌نێو خه‌ڵکدا، که ده‌سه‌ڵاتی ره‌وای له ره‌زامه‌ندی حوکمکراوه‌کانییه‌وه وه‌رده‌گرێت.\nهه‌رکاتێکیش هه‌رشێوازێک له حکومه‌ت بوو به مایه‌ی وێرانکردنی ئه‌و ئامانجانه، ئه‌و کات مافی گه‌له که بیگۆڕێت یاخود هه‌ڵیبوه‌شێنێته‌وه، و له جێگه‌ی حکومه‌تێکی نوێ دابمه‌زرێنێت که بناغه‌که‌ی به‌ندبێت له‌سه‌ر پره‌نسیپ و رێکخستنی ده‌سه‌ڵاته‌کانی به‌شێوه‌یه‌ک که له‌لای خه‌ڵکه‌که ئه‌گه‌ری زیاتری ئه‌وه‌ی لێبکرێت که کاریگه‌ری ده‌بێت له‌سه‌ر سه‌لامه‌تی و به‌خته‌وه‌رییان.\nله‌راستیدا، تێڕوانینی ژیرانه ئه‌وه‌مان پێده‌ڵێت که ئه‌گه‌ر حکومه‌تێک که بۆ ماوه‌یه‌کی درێژبێت دامه‌زرابێت، پێویست نیه بگۆڕدرێت له‌به‌ر هۆکاری سه‌رپێی و بچوک. له‌سه‌ر هه‌مان رێڕه‌ویش، سه‌رجه‌می ئه‌زمونه‌کان ئه‌وه‌یان پیشانداوین که مرۆڤایه‌تی مه‌یلی چێشتنی مه‌ینه‌تی زیاتر ده‌کات له‌کاتێکدا شه‌رانگێزی ته‌حه‌مول کراوه، وه‌ک له‌وه‌ی هه‌وڵی گۆڕینی ئه‌و شێوازه بدات که له‌سه‌ری راهاتووه.\nبه‌ڵام کاتێک که رستێک له زه‌وتکردن و به‌دکرداری له ئارادا بێت، که بێجیاوازی له‌سه‌ر هه‌مان رێڕه‌وبێت  که به‌ڵگه‌ی ئه‌و پلانه‌یه که ده‌یه‌وێت بیانخاته ژێر فه‌رمانڕه‌وایی ره‌هاوه، ئه‌و کات ئه‌وه مافی ئه‌وانه، ئه‌و کات ئه‌وه ئه‌رکی ئه‌وانه که حکومه‌تێکێ ئاوه‌ها توڕهه‌ڵبده‌ن و پاسه‌وانی نوێ بهێننه مه‌یدان له‌پێناوی ئاسایشی داهاتویاندا. ئه‌مه مه‌ینه‌تی ئه‌م کۆڵۆنییانه‌بووه1، ئێستاش ئه‌مه ئه‌و پێویستییه‌یه که ناچاریان ده‌کات سیسته‌می پێشوی حکومه‌ته‌که‌یان بگۆڕن.\nمێژووی پاشای ئێستای به‌ریتانیای مه‌زن مێژوویه‌که پڕیه‌تی له زه‌ره‌گه‌یاندن و به‌دکرداری، که هه‌موویان به ئاراسته‌ی دامه‌زراندنی سته‌مکارییه‌کی ره‌ها له‌م ویلایه‌تانه‌دا گوزه‌ر ده‌که‌ن. بۆ سه‌لماندنیشی، با راستییه‌کان له‌به‌رده‌م جیهاندا بدوێن.\nئه‌و2 ئه‌وه‌ی ره‌تکرده‌وه که پابه‌ندی یاسا بێت، که به‌سودترین و گرنگترین شته بۆ چاکه‌ی گشتی.\nئه‌و رێگه‌ی له فه‌رمانڕه‌واکانی خۆی گرتوه له‌وه‌ی یاسا هه‌نوکه‌یی و هه‌ره‌گرنگه‌کان ده‌ربکه‌ن، دوایان بخات تا ئه‌و کاته‌ی ئه‌م ره‌زامه‌ندیان له‌سه‌ر ده‌دات، کاتێکیش دواده‌خرێن، ئه‌م به‌ته‌واوی پشتگوێیان ده‌خات.\nئه‌و ئه‌وه‌ی ره‌تکردۆته‌وه یاسای دیکه ده‌ربکات که تایبه‌تبن به ناوچه‌ی فراوانی دانیشتوان، هه‌تاکو ئه‌و خه‌ڵکانه واز له مافی نوێنه‌رایه‌تیکردنیان ده‌هێنن له ده‌سته‌ی یاساداناندا، ئه‌و مافه‌ی که بۆ ئه‌وان پڕ به‌هایه و به‌ته‌نها بۆ سته‌مکار مایه‌ی نیگه‌رانییه.\nئه‌و ده‌سته‌ی یاسادانه‌رانی له شوێنی وا کۆکردۆته‌وه که نه‌شیاو ناباو و دوره له ده‌ستڕاگه‌یشتنیان به تۆماره گشتییه‌کان، ته‌نها له‌به‌ر ئه‌وه‌ی تاقه‌تیان له‌به‌ر ببڕێت و ناچاریان بکات گوێڕایه‌ڵی پێوه‌ره‌کانی بن.\nئه‌و به‌رده‌وام ئه‌نجومه‌نه‌کانی نوێنه‌رانی هه‌ڵوه‌شاندۆته‌وه، له‌به‌ر ئه‌وه‌ی به خۆراگرییه‌کی پیاوانه‌وه به‌ره‌نگاری داگیرکارییه‌کانی ئه‌و بونه‌ته‌وه بۆ سه‌ر مافه‌کانی خه‌ڵک.\nئه‌و بۆماوه‌یه‌کی درێژخایه‌ن، دوای ئه‌و هه‌ڵوه‌شاندنه‌وانه، رێگه‌ی نه‌دا که‌سانی دیکه هه‌ڵببژێردرێن.\nده‌رئه‌نجام ده‌سه‌ڵاتی یاسادانان، که ناکرێت هه‌ڵبوه‌شێنرێته‌وه، گه‌ڕایه‌وه بۆ خه‌ڵک بۆ ئه‌وه‌ی په‌یڕه‌ویان بکه‌ن. له‌و کاته‌دا باره‌که له‌به‌رده‌م مه‌ترسی داگیرکاریی ده‌ره‌کی و گرژیی ناوخۆییدابوو.\nئه‌و هه‌وڵی ئه‌وه‌ی دا رێگه له دانیشتوانی ئه‌م ویلایه‌تانه بگرێت، بۆ ئه‌م مه‌به‌سته‌ش ئاستنه‌گی خستنه به‌رده‌م یاساکانی به‌هاوڵاتیبوونی بیانییه‌کان، رازیینه‌بوو یاسای دیکه‌ش ده‌ربکات بۆ هانی کۆچکردنیان به‌و ئاقاره‌دا، هه‌روه‌ها زیادکردنی مه‌رجی نوێ بۆ ته‌رخانکردنی زه‌وی .\nئه‌و رێگریکرد له‌به‌رده‌م به‌ڕێوه‌بردنی دادپه‌روه‌ریدا، له رێگه‌ی ره‌زامه‌ندی ده‌رنه‌بڕینییه‌وه له‌سه‌ر یاساکان بۆ دامه‌زراندنی ده‌سه‌ڵاته دادوه‌رییه‌کان.\nئه‌و کارێکی وه‌های کرد دادوه‌ره‌کان به‌ته‌نها پابه‌ندی ئیراده‌ی خۆی بن، له به‌ڕێوه‌بردنی نوسینه‌گه‌کانیان و بڕو و پێدانی موچه‌کانیان.\nئه‌و چه‌ندین نوسینه‌گه‌ی قوتکرده‌وه، هه‌روه‌ها چه‌ندین پۆلی له فه‌رمانبه‌ران ره‌وانه‌کرد بۆ بێزراکردنی خه‌ڵکه‌که‌مان، و ماشینه‌وه‌ی ئه‌وه‌ی هه‌یانبوو.\nئه‌و له کاتی ئاشتیدا سوپا ئاماده‌کانی له‌نێو ئێمه‌دا هێشته‌وه به‌بێ وه‌رگرتنی ره‌زامه‌ندی یاسادارێژه‌رانمان.\nئه‌و کارێکی وای کرد که سوپا بگۆڕێت بۆ شتێک که سه‌ربه‌خۆ بێت له ده‌سه‌ڵاتی مه‌ده‌نی و باڵاتریش بێت لێی.\nئه‌و هاوبه‌ش له‌گه‌ڵ که‌سانی دیکه‌دا ئێمه‌ی خسته به‌ر ره‌حمه‌تی یاساگوزاریه‌ک که بێگانه‌یه به پیکهاته و حوکمی ئێمه، و له‌لایه‌ن یاساکانی ئێمه‌وه دانپیدانه‌نراون، ره‌زامه‌ندی خۆی به‌خشیه کرداره خۆبه‌یاسادارێژه‌ر دانه‌ره‌کانیان.\nله‌به‌ر جێگیرکردنی ده‌سته‌ی زۆری هێزی چه‌کداری له‌نێوماندا:\nله‌به‌ر پاراستنیان، له‌ڕێگه‌ی داداگاییکردنی گاڵته‌جارییه‌وه، له سزدان له پای هه‌ر پیاوکوژییه‌ک که به‌رامبه‌ر دانیشتوانی ئه‌و ویلایه‌تانه ئه‌نجامیان بدانایه:\nله‌به‌ر بڕینی بازرگانیکردنه‌کانمان له‌گه‌ڵ هه‌موو به‌شه‌کانی دیکه‌ی جیهاندا:\nله‌به‌ر سه‌پاندنی باج به‌سه‌رماندا به‌بێ ره‌زامه‌ندیمان:\nله‌به‌ر بێبه‌شکردنمان له زۆر باردا له سوده‌کانی دادگایی له‌ڕێگه‌ی ده‌سته‌ی دادوه‌رانه‌وه:\nله‌به‌ر گواستنه‌وه‌مان بۆ کیشوه‌ره‌کانی دیکه بۆ دادگاییکردنمان له‌سه‌ر پێشێلکاری دروستکراو:\nله‌به‌ر هه‌ڵوه‌شاندنه‌وه‌ی سیسته‌می ئازادی یاسای ئینگلیزی له هه‌رێمێکی دراوسێمان3، و له جێگه‌ی ئه‌و دامه‌زراندنی حکومه‌تێکی هه‌ڕه‌مه‌کی، و به‌رفراوانکردنی سنوره‌کانی به راده‌یه‌ک که بیان کاته نمونه‌یه‌ک و ئامرازێکی شیاو بۆ سه‌پاندنی هه‌مان حوکمی ره‌ها به‌سه‌ر ئه‌م کۆلۆنیانه‌شدا:\nله‌به‌ر زه‌وتکردنی کۆیاساکانمان4، هه‌ڵوه‌شاندنه‌وه‌ی پڕبه‌هاترینی یاساکانمان، هه‌روه‌ها گۆڕینی بنه‌ڕه‌تییانه‌ی شێوه‌ی حکومه‌ته‌کانمان:\nله‌به‌ر هه‌ڵپه‌ساردنی ئه‌نجومه‌نی یاسادانانی خۆمان، و وه‌ها خۆیان به‌یانکرد که ده‌سه‌ڵاتیان پێدراوه یاسامان بۆ دابڕێژن له هه‌ر بارودۆخێکدا بێت:\nئه‌و وازی له حکومه‌تی ئێره هێناوه له‌ڕێگه‌ی راگه‌یاندنی ئه‌وه‌ی که ئێمه له‌ژێر پارێزگاریی ئه‌ودا نه‌ماوین و به‌رپاکردنی شه‌ری له دژمان:\nئه‌و ده‌ریاکانی تاڵانکردوین و که‌ناره‌کانی تێکوپێکداوین، شاره‌کانی سوتاندوین و هه‌روه‌ها ژیانی گه‌له‌که‌مانی وێرانکردوه.\nئه‌و له‌م ساته‌دا خه‌ریکی گواستنه‌وه‌ی سوپای گه‌وره‌ی به‌کرێگیراوه بیانییه‌کانه بۆ ته‌واوکردنی کاره‌کانی مه‌رگ و خاپورکردن و سته‌مکاری. به بارودۆخی دڵره‌قی و خیانه‌تکاری ده‌ستیپێکردوه که به ده‌گمه‌ن هاوشێوه‌ی هه‌بووه له به‌ربه‌ڕیترینی سه‌رده‌مه‌کاندا، و به‌هیچ شێوه‌یه‌ک ئه‌و شایسته‌ی سه‌رۆکی ده‌وڵه‌تێکی شارستان نیه.\nئه‌و هاونیشتمانییانمانی، که له ده‌ریا ده‌ستگیرکراون، ناچارکردوه که چه‌ک هه‌ڵبگرن له‌دژی وڵاته‌که‌یان، بۆ ئه‌وه‌ی ببنه جه‌لادی هاوڕێ و براکانیان، یاخود خۆیان به‌ده‌ستی ئه‌وان بکوژرێن.\nئه‌و یاخیبوونی ناوخۆیی له‌نێوماندا وروژاندوه، و هه‌وڵیداوه ئه‌و هیندیه دڕنده بێبه‌زه‌ییانه بهێنێته سه‌ر جێنشینانی ئه‌وپه‌ڕی وڵات، ئه‌و هیندیانه‌ی که رێسای زانراویان له شه‌ڕدا بریتیه له خاپورکردنی بێجیاوازی سه‌رجه‌م ته‌مه‌ن و ره‌گه‌ز و دۆخه‌کان.\nله هه‌موو قۆناغه‌کانی ئه‌م سه‌رکوتکردنانه‌دا، ئێمه یاداشتی ناره‌زاییمان به‌رزکردۆته‌وه به بێفیزترین شێوه: یاداشته یه‌ک له‌دوای یه‌که‌کانمان ته‌نها به ئازار و زه‌ره‌ری زیاتر وه‌ڵامدراونه‌ته‌وه. میرێک، که که‌سایه‌تیی هه‌موو ئه‌و خوسڵه‌تانه‌ی تێدا بێت که سته‌مکارێکی پێده‌ناسرێته‌وه، شایانی ئه‌وه نیه فه‌رمانڕه‌واوی گه‌ڵێکی ئازاد بێت.\nنه ئه‌وه‌تاش بوینه‌ته جێگه‌ی سه‌رنجی برا به‌ریتانیه‌کانمان. ئێمه چه‌ندین جار ئاگادارمانکردونه‌ته‌وه له‌و هه‌وڵانه‌ی یاسادانه‌رانیان داویانه بۆ فراوانکردنی ده‌سه‌ڵاتی ناڕه‌وای فه‌رمانڕه‌واییان به‌سه‌ر ئێمه‌دا. بارودۆخی کۆچکردن و نیشته‌جێبوونمان بۆ ئێره وه‌بیرهێناونه‌ته‌وه. هانامان بردۆته به‌ر دادوه‌ری و جوامێریی خۆرسکیان، و به برایه‌تی نێوانمان سوێندمانداوون که خۆیان بێبه‌ریبکه‌ن له‌و ته‌عه‌دایانه‌ی که بێگومان ده‌بنه مایه‌ی پچراندنی په‌یوه‌ندییه‌کانمان و گفتوگۆکانمان. ئه‌وانیش به‌هه‌مان شێوه گوێی خۆیان له ئاست دادپه‌روه‌ری و برایه‌تیدا که‌ڕ کردوه.\nله‌به‌ر ئه‌وه پێویسته ئێمه، وه‌ک ملدان بۆ زه‌روره‌ت، که جیابونه‌وه‌مان راده‌گه‌یه‌نێت، و ئه‌وان، وه‌ک سه‌رجه‌م مرۆڤایه‌تی، به دوژمن له کاتی جه‌نگدا و به دۆستیش له ئاشتیدا، ته‌ماشابکه‌ین.\nبۆیه ئێمه، نوێنه‌رانی ویلایه‌ته یه‌کگرتوه‌کانی ئه‌مه‌ریکا، که له په‌رله‌مانی گشتیدا کۆبوینه‌ته‌وه، په‌نا بۆ دادوه‌ری باڵای جیهان ده‌به‌ین له‌باره‌ی ره‌وایی نیه‌ته‌کانمانه‌وه و به ناو و ده‌سه‌ڵاتی خه‌ڵکه باشه‌کانی ئه‌م کۆڵۆنیانه‌وه، به که‌رامه‌ته‌وه رایده‌گه‌یه‌نین و بڵاویده‌که‌ینه‌وه که ئه‌م کۆڵۆنییه یه‌کگرتووانه سه‌ربه‌ستن و مافی ئه‌وه‌یان هه‌یه که ده‌وڵه‌تی سه‌ربه‌ست و سه‌ربه‌خۆبن. و له هه‌موو هاوپه‌یمانییه‌ک له‌گه‌ڵ کۆشکی شاهانه‌ی به‌ریتانیا سپێردراون، هه‌روه‌ها هه‌موو په‌یوه‌ستییه‌کی سیاسی له‌نێوانیان و ده‌وڵه‌تی به‌ریتانیای مه‌زندا پێویسته و به‌ته‌واوه‌تی هه‌ڵوه‌شاونه‌ته‌وه.\nهه‌روه‌ها وه‌ک ویلایاتی سه‌ربه‌ست و سه‌ربه‌خۆ، ده‌سه‌ڵاتی ته‌واویان هه‌یه بۆ به‌رپاکردنی جه‌نگ، وه‌ده‌ستهێنانی ئاشتی، به‌ستنی هاوپه‌یمانێتی، دامه‌زرادنی بازرگانی، هه‌روه‌ها کردنی هه‌موو ئه‌و کرده‌وه و شتانه‌ی که ده‌وڵه‌تانی سه‌ربه‌خۆ مافی کردنیانیان هه‌یه.\nهه‌روه‌ها بۆ پشتگیریکردنی ئه‌م راگه‌یاندنه، به پشتبه‌ستنێکی پته‌و به پارێزگاریکردنی ئیلاهی، ئێمه به‌کۆمه‌ڵ به‌ڵێنی به‌ختکردنی ژیان و سه‌روماڵ و شه‌رفی پیرۆزمان به یه‌کترده‌ده‌ین.\n1-کۆڵۆنیه‌کان بریتین له‌و 13 ویلایه‌ته‌ی ئه‌مه‌ریکا که ده‌که‌ونه باکوری خورهه‌ڵات و یه‌که‌مین ویلایه‌ت بوون سه‌ربه‌خۆییان راگه‌یاند و پاشان بونه بناغه‌ی دامه‌زراندنی ئه‌وه‌ی ئێستا به ویلایه‌ته یه‌کگرتوه‌کانی ئه‌مه‌ریکا ناسراو.\n2-مه‌به‌ست له ئه‌و، جۆرجی سێهه‌م (1738-1820) پادشای به‌ریتانیای مه‌زن و پاشای ئێرله‌ندایه.\n3- مه‌به‌ست هه‌رێمی کوبێکه له که‌نه‌دای ئێستا.\n4- کۆیاسا واته چارته‌ر (charter)


ئایا کچان کۆمپیوتەر بەم شێوەیە بەکاردێنن؟؟؟؟؟ (په‌ڕه 3) - وێنە و ڤیدیۆی هەمەڕەنگ و سەیر - مـه‌كۆی خەیاڵ\nئایا کچان کۆمپیوتەر بەم شێوەیە بەکاردێنن؟؟؟؟؟ (په‌ڕه‌ی 3 له 7)\nمـه‌كۆی خەیاڵ » وێنە و ڤیدیۆی هەمەڕەنگ و سەیر » ئایا کچان کۆمپیوتەر بەم شێوەیە بەکاردێنن؟؟؟؟؟\nپه‌یام [ 31 بۆ 45 له 95 ]\n31 وه‌ڵامه‌كانی zhela 2009-12-23 3:58:55 PM (دەستکاری کراوە: zhela 2009-12-23 3:59:48 PM)\nوه‌ڵام: ئایا کچان کۆمپیوتەر بەم شێوەیە بەکاردێنن؟؟؟؟؟\nدەبی وەبی لاوە نازانن وەری گێرن برام\nبۆ چیه تا نه زانین وای لێبکەین\n32 وه‌ڵامه‌كانی محمد گۆران 2010-01-05 11:44:38 PM\nده ستت خؤش\n33 وه‌ڵامه‌كانی sm 2010-01-10 5:38:05 PM\nbawar nakam kchakane am makoea wa bakare bynn\nkcha kane am makoea aqllllllllln\nbbwrn labar xwyndn natwanm zoor byma naw mako\n34 وه‌ڵامه‌كانی 왈리드 2010-01-10 5:54:45 PM\nشوێن: Medan, Binjai\n[center][size=30]دەستت خۆشبیت ... ووەللە ئەوجە زۆربەی کچەکان ئەوهاڵە بەکاری دەینن لەگەڵ رێزم[/size][/center] :bsmile: :bsmile: :bsmile:\n[center][size=16]ㅠ.ㅠ YaHaLa ㅠ.ㅠ[/size][/center]\n[center]"^^ هــــــــــــه‌ر گۆرانییه‌کی کۆریت ویست لــــێره داوای بکه ^^" [/center]\n35 وه‌ڵامه‌كانی Halala 2010-02-22 8:11:21 PM\nلەوانەیە هەبێ بەس مەڵێن زۆربەیان.........\nاللهم أحينني ما كنت حياة خيرا لي\nو توفيتني اذا كنت وفاة خيرا لي\nخوایه وڵاتم له(درۆ و بێ بارانی و نه‌خۆشی)بپارێزه..\n36 وه‌ڵامه‌كانی deo 2010-03-04 1:39:36 AM\nranga wash bakari benn dast xosh azezm\n37 وه‌ڵامه‌كانی frmesk 2010-03-09 3:04:14 PM\ndast xosh wala wabzanmkchan labar facebok wala agayan la hich namawa kate mamosta dars shar7 daka kas agay lenya\nتۆ دڵی منی،،،، بیرو هەستی منی ,,,,,\nتۆ گیانی منی،، تۆ سەروەری منی ،،،،\n****لە نێو دڵی منی****\n38 وه‌ڵامه‌كانی hemnsarchnary 2010-03-10 5:22:02 PM\nهاهاها دەست خۆش کاکە خەیاڵ وێنەکان جوانن، بەس تۆ بڵێی هەموویان وابن؟؟؟؟؟\nهەموومان بۆ کوردستان، کوردستانيش بۆ ئێمە\n39 وه‌ڵامه‌كانی XEYAL 2010-03-10 7:24:34 PM\nئەو فەیسبووکە موشکیلەیە\nنا نا یەکجار ئەوهاشی لێ مەکە، کچەکانمان زۆر زیرەکن.\n40 وه‌ڵامه‌كانی zhela 2010-03-10 8:46:00 PM\nبۆ چی فەیس بووک موشکیلەیە ?????كاك خه یال\nبەرێز فرمێسک بۆچی کەس لەبەر فەیس بوک ئاگایان لە دەرس نەماوە  کاتی فەیسبوک فەیس بوکە کاتی دەرس دەرەسه\nوابزانم ئەوەی فەیسبوک بەکاردەهێنێت هەموویان تا رادەیەک هەست بەو شتە دەکەن کە دەرسو فەیسبوک لەیەک جیا بکەنەوە\n41 وه‌ڵامه‌كانی XEYAL 2010-03-10 8:49:52 PM\nئەرەوەڵا ئەو فەیسبووکە زۆر موشکیلەیە، ئەو هەموو خەڵکەی مەشغول کردووە و هیچ سوودێکیشی نییە، تەنها کات بەسەربردنە.\n42 وه‌ڵامه‌كانی zhela 2010-03-10 9:04:57 PM\nوەلا هیچ موشکیلە نیە\nبۆ ئەوانەی کە 24 کاتژمێر لە فەیس بوکن نازانن چۆن کاتەکەی خۆیان بەسەر بەرن نازانن چی لە کات بکەن بۆ ئەوان موشکیلەیە ئەوانە کە نازانن فەیس بوک بەکار بهێن تەبعان موشکیلەیە\nبۆ ئەوەندە دەیکەنەوە  دەتوانی زۆر کەم بەکاری بهێنی کاتی خۆشتان بەو شتانە مەبەنە سەر\nشتی زۆر گرنگ تر هەیە کە ئەوەندە کاتەی خۆتی پێ بەسەر بەری\nهیوادارم کەس دڵگران نەبێت بەس راستی وایە\n43 وه‌ڵامه‌كانی anyaemo 2010-03-10 10:06:24 PM\namkatatan ba6 hawreyan......... wala mn ba6teka alem amqsaya rasta hawreyakm haya lamaktab daem ladarsa xaw aibatawa dyara 6awana daani6et badyaryawa bas mn nazanm chona am face booka namkrdotawa laxwa bazyabet hhhhhhhhh bas awa twrabwni kasi nawet ba kas dli kas nae6enet plz hhhhhh swpas xo6tren site amaya swpas kaka xeyal bas zor 6te trsnaki tyaya weeee\n44 وه‌ڵامه‌كانی XEYAL 2010-03-11 12:25:28 AM\nوەڵا هەر فێری مەبە باشترە، ڕاست دەکەی ئیرە لەهەمووی خۆشترە\n45 وه‌ڵامه‌كانی zhela 2010-03-13 3:22:53 PM\nوایە مەکۆی خەیال زۆر زۆر لە فەیس بووک خۆشترە لێرە شتی زۆر بەسوود تری هەیە هەر وەک کاک خەیاڵ ووتی بەس کات بەسەر بردنە مەشغول بوونە


عه‌بدوڵڵا حیجاب: ئێران و عێراق به‌ره‌و پێکهێنانی یه‌کێتیه‌کی سیاسی ده‌چن.\nچه‌ند ڕۆژ‌ی ڕابردوو هه‌ندێک لێدوانی سه‌رنج ڕاکێش له‌به‌رپرسانی ئێرانه‌وه بڵاوبوه‌وه، له‌وانه ووته‌کانی عه‌لی یونسی ڕاوێژکاری سه‌رۆک کۆماری ئێران حه‌سه‌ن ڕۆحانی و حه‌سه‌ن هانی زاده سه‌رنووسه‌ری ئاژانسی هه‌واڵی میهری ئێران.\nیونسی ڕایگه‌یاند ئیران "له ئێستادا ئیمپراتۆریه‌ته وه‌ک چۆن له‌مێژوودا به‌وشێوه‌یه‌بوه و به‌غدا پایته‌ختی ئه‌م شارستانیه‌ته‌ی ئێمه‌یه".\nله‌لایه‌کی که‌وه حه‌سه‌ن هانی زاده له‌ووتارێکی شیکاریدا هێڕشی تووندی کرده سه‌ر ووڵاتانی عه‌ره‌ب و ڕه‌خنه‌ی له‌مانه‌وه‌ی عێراق له‌چوارچێوه‌ی ووڵاتانی عه‌ره‌بدا گرت، به‌وپێ‌یه‌ی زۆرینه‌ی دانیشتوانی عێراق شیعه‌ن و په‌یڕه‌وی مه‌زهه‌بی ئالبه‌یت ده‌که‌ن، له‌نوسینه‌که‌یدا داوای کردوه کاتی ئه‌وه‌هاتوه عێراق خۆی له‌نێوان عروبه‌ی ساخته‌و ئیسلامی ڕاستیدا یه‌کلاکاته‌وه و بڕیار بدات.\nبه‌ڵام چه‌ند ئه‌ندام په‌رله‌مانێکی ئێران ناڕه‌زایی خۆیان له‌م لێدوانانه ده‌ربڕی و ته‌نانه‌ت 21 ئه‌ندامی ئه‌نجومه‌نی شورای ئێران داوای دوڕخستنه‌وه‌ی ڕاوێژکاره‌که‌ی ڕۆحانیان کرد.\nئایا له‌ڕووی سیاسیه‌وه ئه‌م لێدوانانه چی ئه‌گه‌ێنێت؟، ئایا ئه‌ندامانی شورا ئه‌توانن فشارێکی وا دروستکه‌ن و ڕاوێژکارێکی ڕۆحانی دورخه‌نه‌وه؟، ئایا ئه‌م لێدوانانه درێژبوونه‌وه‌ی ئه‌و ڕکه‌به‌ریه تایه‌فه‌گه‌ریه‌ی نێوان شیعه‌وه سونیه بۆ زیاتر له 1400 ساڵه هه‌یه، یاخوود ململانێی سیاسیه بۆ کۆنترۆڵکردنه‌وه‌ی ناوچه‌ی ڕۆژهه‌ڵاتی ناوه‌ڕاست له‌لایان ئێرانه‌وه و گه‌ڕانه‌وه‌ی خه‌ونی ئیمپراتۆریه‌تی پیشوی ئێران.\nئه‌مه ته‌وه‌ره‌ی گفتووگۆی به‌شی کوردی ده‌نگی ئه‌مریکایه له‌گه‌ڵ عبدوڵا حیجاب شاره‌زای کاروباری ڕۆژهه‌ڵاتی ناوه‌را‌ست له‌نه‌رویجه‌وه، ووریا کاڵێ سازی داوه.\nگفتووگۆ له‌گه‌ڵ عه‌بدوڵڵا حیجاب


بەوێنە..سەرنجڕاكێشترین وێنە هەواڵییەكانی ساڵی 2017 – basknet.org\nبەوێنە..سەرنجڕاكێشترین وێنە هەواڵییەكانی ساڵی 2017\nكەنەدی فریمن لە ناڕەزایەتییەكانی “گیانی رەش پێستەكان گرنگە” لەبەرانبەر بورجی ترامپ بەشداری كرد، ئەم خۆپیشاندانانەش لە ئەنجامی كوشتنی یەكێك لە رەش پێستەكان بوو كە بە دەستی پۆلیسی ئەمریكی كوژرا.\nوێنە سەرنجڕاكێشەكەی بیدی\nسەرەتای ساڵی رابردوو دۆناڵد ترامپ وەك 45 هەمین سەرۆك كۆماری ئەمریكا سوێندی یاسایی خوارد، ناوبراو لە مەراسیمی سوێند خواردنەكەی دا بەڵێنی دا كە بۆ ئەمركییە لەبیركراوەكان بجەنگێت و رۆشنایی بگێڕێتەوە بۆ ئەمریكییەكان.\nیەكەمین رۆژی سەرۆكایەتی ئەمریكا دۆناڵد ترەمپ كە زیاتر لە 600 خۆپیشاندانی ژنان بۆ وەرگرتنەوەی مافەكانیان بەڕێوەچوو، ئەم خۆپیشاندانانە لە واشنتن بەڕێوەچوو كە پیاوێك كچە شەش ساڵەكەی گرتوەتە باوەش.\nكاتی ئەنجامدانی راهێنانی سەربازەكان لە پێگەی ئاسمانی مون دو مارسا لە باشووری رۆژئاوای فەڕەنسا هەڵۆیەك یەكێك لە ئامێرەكانی تۆماركردنی وێنە راو دەكات.\nزیاتر لە 600 كەس لە شاری كورسیە، بۆ رێزگرتن لە لەدایكبوونی چارلی چاپلن خۆیان هاوشێوەی ناوبراو گۆڕی، چارلی چاپلن 24 ساڵی كۆتایی ژیانیدا لەم شارەدا بەسەر بردووە.\nگەنجێكی 13 ساڵ بۆ بەشداریكردن لە پاڵەوانێتی سەمای ئیرلەندی، خۆی گەرم دەكاتەوەو راهێنان دەكات.\nوێنەگران، موسڵمانێكی روهینیگا لە چاڵێكی نەوت دەردەهێنن، زۆرینەی روهینگینا كەسانێكن كە ناسنامەیان نییە و رووبەرووی ئازار و ئەشكەنجە دەبنەوە، زیاتر لە 647 هەزار كەس بەهۆی ئەشكەنجەوە لە مینامارەوە بۆ بەنگلادیش هەڵهاتوون.\nلەگەڵ دەستپێكردنی هەڵبژاردنەكانی سەرۆكایەتی كۆماری كینیا، خۆپیشاندان دەستی پێكرد، لەم وێنەیەدا كالب ئامیسی لویای نوێنەری پەرلەمانی بەهۆی گازی فرمێسك رێژەوە سەری خۆی لە ئۆتۆمبێلەكەوە دەرهێناوە.\nكیم جونگ ئون سەرۆك كۆماری كۆریای باكور سەرنجی هەڵدانی موشەكی بالیستیك دەدات، هەرچەندە نەتەوە یەكگرتووەكان دژی هەڵوێستەكانی ناوبرا بڕیار دەدات، بەڵام كیم لە هەوڵەكانی بەردەوامە.\nئاگركوژێنەوەكان لەكاتی كوژانەوەی ئاگر لە پانلای ناوەندی پورتوگال خەریكی پشوودانن، دوای هاوینێكی گەرم و ووشك ئاگرێكی گەورە لە باكور و ناوەندی پورتوگال روویدا‌و بووە هۆی گیانلەدەستدانی 30 كەس و برینداربوونی ژمارەیەكیتر.\nبەرپرسانی گاردی ئیسپانیا خۆپیشاندەران لە بەرشەلۆنە دەگوزانەوە بۆ ناوچەیەكیتر، ئیسپانیا ئەنجامدانی ریفراندۆم بۆ سەربەخۆی كەتەلۆنیا قەدەغە كرد، ئەمەش دوای ئاشكراكردنی بەرپرسانی كەتەلۆنیا بۆ سەربەخۆیی.\nلەگەڵ كۆچی دوایی شای تایلەند مانگێك مەراسیمی پرسە لەو وڵاتە بەڕێوەچوو، ئاه بهومیبول ئادولیای درێژترین دەسەڵاتی وڵاتی بەڕێوەبرد.\nهاووڵاتیانی زیمبابۆی لەكاتی دەستلەكاركێشانەوەی موگابە دوای 37 ساڵ جەژن و خۆشی دەگێڕن، دوای هەفتەیەك لە توندوتیژی و كودەتا ئامرسون مناگاگو بوویە سەرۆك كۆماری زیمبابۆی.\nكەسێك منداڵەكەی لە سنورەكانی نێوان ئەمریكا و مەكسیك هەڵگرتووە، لە رۆژی جیهانی مافەكانی مرۆڤ ئەو خێزانانەی كە لە یەكیتر جیابوونەتەوە بۆ ماوەیەكی كەم لەگەڵ یەك كۆدەبنەوە.\nمنداڵ هەڵكێشانی كەسێكی مەسیحی لە ئەردەن، ئەم ناوچەیە بە باوەڕی مەسیحییەكان یەحیا عیسای لەم ئاوە هەڵكێشاوە، هەرچەندە ئەم ناوچەیە كێشەی لەسەرە، بەڵام هەریەكە لە ئیسرائیل و بە هاوكاری حەوت گروپی ئەتدوكس رێكەوتن لەسەر چۆنێتی بەڕێوەبردنی ناوچەكە.


9302 جار خوێندراوەتەوە\nپیاوێک لەپشت دەرگا داخراوەکان و لەناو قەفەزی زینداندا، چەند ساڵێکە لە خوێندن دابڕاوە و دواتر لەسەر دۆسیەیەک بە حەوت ساڵ زیندانیکردن سزادراوە، بەڵام لە زینداندا دەستیکردووەتەوە بە خوێندن و قۆناغی ٩ی بنەڕەتی و ١٢ی ئامادەیی بڕیوە، لە ماوەی پێنج ساڵ مانەوەی لە زینداندا.\nهەژار لە تاقیکردنەوەکانی پۆلی ١٢ی ئامادەییدا ٨٧ پۆینت چواری بەدەستهێناوە، ڕۆژانەش حەوت کاتژمێر کۆششی کردووە، ئێستاش ئاواتی ئەوەیە بچێتە زانکۆ و خوێندن تەواوبکات، دوو ساڵی دیکەش سزاکەی کۆتایی دێت.\nلەناو زیندانی چاکسازیی گەورانی هەولێردا، قوتابخانەیەک هەیە کە سەربە وەزارەتی پەروەردەیە و لە پۆلی یەکی سەرەتایی تا ١٢ی ئامادەیی تێدایە، لەمساڵیشدا ٣٢ خوێندکاری ناو زیندانەکە بەشداریی تاقیکردنەوەی ئەزموونە گشتییەکانیان کردووە و، ١٦ خوێندکاریان لە خولی یەکەمدا دەرچوون، هەر زیندانیکراوێکیش پۆلی ١٢ی ئامادەیی تەواوبکات دەتوانێت لە ڕێگەی سیستمی زانکۆلاینەوە فۆڕمی وەرگرتن لە زانکۆ پڕبکاتەوە.\nتوێژەرانی کۆمەڵایەتی ناو زیندانەکەش ئامانجیان ئەوەیە، زیندانیکراوەکان بە شێوازێک ڕابهێننەوە کە تێکەڵی کۆمەڵگا ببنەوە و دووربن لە هەر کێشە و گرفتێک.\nلەناو زیندانی چاکسازیی گەورانی هەولێردا ١٤٠٠ زیندانی هەیە، کە نزیکەی ٤٠ زیندانییان ڕۆژانە لە ئاستە جیاوازەکاندا وانەکانیان دەخوێنن، یەکێک لە خوێندکارەکانیش سەرقاڵی خوێندنی ماستەرە و سێ کەسی دیکەشیان لە زانکۆن و هەفتانە چەند ڕۆژێک دەبرێنە زانکۆ بۆ خوێندنی وانەکانیان.


چوارشەممە, 19 حوزەیران 2019\nپەرلەمانتاران سكاڵایان لەسەر حكومەتی هەرێم لە دادگای فدراڵی تۆمار نەكردووە\nلیژنەیەك بۆ قەرەبوكردنەوە لە كەركوك پێكدێت\nیەكێتی ئەوروپا هۆشداری توند لەبارەی قوبرسەوە بە توركیا دەدات\nبارەگای بارزانی مەحمود سەنگاوی بە "تاڵانچی" ناودەهێنێت\nپەیەدە راگەیەندراوێكی بڵاوكردەوە\n19.05.2019 05:32 PM\nوەزارەتی دارایی توانای نیە هیچ موچەیەكیتر لە پێش جەژن بدات و پێویستی بەوەیە كە حكومەتی عێراق و وەزارەتی سامانە سروشتیەكان پارەی پێویست بدەنە وەزارەتەكە بۆ ئەوەی بتوانێت بە خێرایی لە پێش جەژندا دابەشی بكات.\nسەرچاوەیەكی بەرپرس لە گەنجینەی هەولێر بە (تۆڕی هەواڵی ژیان)ی راگەیاند: بە گوێرەی ئەو خشتەیەی هەیە سبەی دوو شەممە 20مانگ وەزارەتەكانی بازرگانی و پیشەسازی، ئاوەدانكردنەوە، رۆشنبیری، سێ سەرۆكایەتییەكەی هەرێمی كوردستان، موچە وەردەگرن و دوای ئەوانیش لە 21ی مانگدا موچەی خانەنشینی پێشمەرگە دەست پێدەكات و لە رۆژی 22ی ئەم مانگەدا موچەی خانەنشینی مەدەنی دابەش دەكرێت.\nئەو رونیشیكردەوە كە بە گوێرەی سیستەمی دابەشكردنی موچەی وەزارەت مانگانە لەدوای 5ی مانگەوە دەست دەكرێت بە دابەشكردنی موچە رۆژی جەژنیش دەكەوێتە نزیكی ئەو كاتەوە بۆیە ئەگەر پارەی تەواو لە هەریەكە لە وەزارەتی سامانەسروشتیەكانی هەرێم و حكومەتی عێراقیەوە نیەت موچە دابەش ناكرێت تا دوای جەژن.\n17373 جار بینراوە\nبێبەشکراوانی بیمە سکاڵا لەسەر حکومەتى هەرێم تۆمار دەکەن\nئەمڕۆ مووچەی چەند شوێنێك دابەشدەكرێت\nبەغدا پارەکەی ڕەوانەی هەرێم کرد\nئەمڕۆ مووچەی چەند وەزارەتێك دابەشدەكرێت\nهەرێم پارەی لە بەغدادوە پێگەشت و سبەی موچەی 3 وەزارەت دابەش دەكرێت \nئەمڕۆ مووچەی ئەم وەزارەتە دابەشدەكرێت\nئەحمەدی حاجی ڕەشید زانیاری نوێ له‌باره‌ی خه‌رجكردنی پێنج موچه بۆ ژیان ئاشکرا دەکات\nسبەینێ مووچەی ئەم وەزارەتە دابەشدەكرێت


خوێندکاران سەنتەرن لەوانەی بیرکاریدا - Feropedia\nماڵەوە /بابەتە گرنگەكانى فێركردن/پەروەردەی ستێم STEM/خوێندکاران سەنتەرن لەوانەی بیرکاریدا\nچاوەکانت دابخە و وێنەی کۆتا وانەی بیرکاری بکە کە وتبێتەوە. کێ وانەکە دەڵێتەوە ؟ کێ قسە دەکات؟ کێ بیر دەکاتەوە؟ سێ ساڵ پێش ئێستا، وەڵامەکەم “من” (مامۆستا) دەبوو. خوێندکارەکانم خەریکی بابەتە بیرکاریەکە دەبوون، بەڵام من ئەبووم کە پێم دەوتن چۆن بیرکەنەوە و چی بکەن زۆربەی کات.\nئەو ساتەی کە بە گەورەیی وتم ( ئەها) ناساندمی بە توێژینەوەی ( پیتەر لیلیەدا)، پرۆفیسۆریک لە زانکۆی ( سایمۆن فرازێر). لیلیەدا سێ ستراتیژی پێشکەش کرد کە تۆش دەتوانیت جێ بەجێ بکەیت لە پێناو دروستکردنی ئەوەی پێ دەوترێ (پۆلی تایبەت بە بیرکردنەوە): دەست پێدەکات لە پرسیاری باش، بەکار هێنانی گروپی ئاشکرا و هەرەمەکی و کارکردن لەسەر ڕووتەختیکی کاتی ئاسۆیی. من دەستم کرد بە بەکار هێنانی ئەم سێ ستراتیژیە لە پۆلەکەمدا، گۆڕانکاریەکی سەیری بە خۆیەوە بینی، بە باوەڕ بە خۆبونەوە دەتوانم بڵێم کە ئێستا خوێندکارەکانم لە پۆلەکەمدا زیاد لە من بیر دەکەنەوە و قسە دەکەن.\nبە پرسیاری باش دەست پێبکە:\nیەکەم ستراتیژی لیلیەداهل دەست پێکردن بە پرسیاری باشە. پێشنیاری بەکارهێنانی پرسیاری بەنرخ، سەرنج ڕاکێش کە پێویست ناکات لە ڕێنوسی سەرەتای ساڵێ خوێندندا هەبێ لە پێناو ئەوەی خاسیەتەکانی پۆلی تایبەت بە بیرکردنەوە دەست کەوێت. هەر کە بنچینەی فێربوونی چارەسەرکردنی پرسیارەکانت دەست کەوت، دەتوانیت بەو پرسیارانە دەستپێکەیت کە لە ڕێنوسی ساڵی خوێندندا هەیە بۆ گەیشتن بە ئامانجەکانی فێرکردنت. لیلیەداهل پێشنیاری هەڵبژاردنی کۆمەڵێک پرسیاری بەنرخ دەکات وەک هەڵدانی زار یاخود کەشتیوانە جەردەکان و ئاڵتون بۆ دەست پێکردن. کاتی نوسینی تێبینی بەسەرچوو، کاتی نمونە جێبەجێیەکانە، دواتر هەوڵدانی بەردەوام. بۆ هەر ئامانجێکی فێرکردن. بە پرسیارێک دەست پێ دەکەین.\nبەکار هێنانی گروپی ئاشکرا و هەڕەمەکی:\nهەموو ڕۆژێک سلاو لە خوێندکارەکانم دەکەم هەر کە داخڵێ پۆلەکە بوون و کارتێکی یارییان پێشکەش دەکەم کە گروپی ئەو ڕۆژەیان دیاری دەکات، هەر ڕۆژە و بە شێوەیەکی هەرەمەکی دیاری کراون لەگەڵ کەسێکی تازە لە گروپەکە. حەز بە بەکارهێنانی گروپی سێ کەسی دەکەم هەتا دەتوانم، هەرچەند گروپەکە گەورەتربێت ئاسانتر دەبێت بۆ ئەندامەکان کە بەشداری ئەرکەکان نەکەن و خۆیان بدزنەوە. کلیلی بەکار هێنانی ستراتیژی گروپی ئاشکرا وهەڕەمەکی بریتیە لە :\nنە خوێندکارەکان و نە مامۆستا دیاری دەکات کێ لەگەڵ کێ بێت. دەزانم کە خوێندکارەکانم حەز بە کارکردن دەکەن لەگەڵ هەریەک لە هاوپۆلەکانیان لەبەر ئەوەی دەزانن کە تەنها بۆ یەک ڕۆژە.\nپێویستە پڕۆسەی هەڵبژاردنی گروپەکان ئاشکرا بێ بۆ خوێندکارەکان لەبەر ئەوەی بیر نەکەنەوە کە گروپەکان پێشتر هەڵبژێردراون.\nهەموو ڕۆژی یەکەمی هەر مانگێک خەریکی دانانی پلانی شێوازی دانیشتنی تازەبووم. لەگەڵ ئەوەشدا خوێندکارەکانم و خۆشم بە تەواوی دڵخۆش نەبووین بەو گروپانەی دروستم دەکردن. ئێستا، خوێندکارەکانم دڵخۆشانەو بەرهەمدارتر لەگەڵ هاوپۆلەکانیان کار دەکەن. لیلیەداهل هەموو ڕۆژێک تێبینی سودبەخشبوونی زۆری کرد لە بەکار هێنانی گروپی ئاشکرا و هەڕەمەکی :\nخوێندکارەکان حەز بە کارکردن لەگەڵ هەریەک لە هاوپۆلەکانیان دەکەن سەرەڕای هەبونی بەربەستە کۆمەڵایەتیەکانیش کە پێشتر هەبوون.\nخوێندکاران فێردەبن پشت بە هاوکارەکانیان ببەستن نەک تەنها مامۆستاکەیان.\nبەشێوەیەکی ئاسانتر زانیاری لە نێوان خوێندکارەکان بڵاودەبێتەوە، لەیەکترەوە فێردەبن.\nخویندکارەکان بە گڕوتینی زیاتر و زیاتر بەشداری دەکەن لە وانەی بیرکاری.\nجێبەجێ کردنی گروپی ئاشکراوهەڕەمەکی ژینگەیەکی باشتر و ئەرێنی بۆ من و خوێندکارەکانم لە پۆلدا دروستکردوە.\nکارکردن لەسەرڕووتەختێکی کاتی ئاسۆیی\nئێستا دوای ئەوەی کە خوێندکارەکانت کردە گروپ و ناساندنت بە پرسیارێکی باش و بەرنرخ، لەکوێ بیرکردنەوەکانیان پێشکەش بکەن؟ لەسەر هەر ژینگەیەی کاتی ئاسۆی وەک: (وایت بۆرد ،تەختە و تەباشیر،لەسەر پەنجەرە (ئەوجۆرانەی کە بە ماجیک ئەتوانرێت لەسەری بنوسرێت)). هەر گروپە و بەشێوەیەکی ئاسۆی بەپێوە بوەستن. کەرەستەکانی کە بۆ نوسین ئامادەکراون پێویستە ئاسۆیی بن (واتە بەبەرزی نەک بە شێوەی ستوونی بن لەسەر مێزەکان ) و کاتی بن ( بۆ ئەوەی خوێندکارەکان بە ئاسانی بتوانن ئەو شتانە بسڕنەوە کە دەبێتە ڕێگر لە پرۆسەی شیکار کردنی پرسیارەکە ). یەک نوسراو بەکاربهێنە بۆ هەر گروپێک کە ببێتە هۆی ئەوەی خویندکارەکان پێکەوە کار بکەن بۆ شیکار کردنی پرسیارەکە.\nلیلیەداهل چەندین کاریگەری ئەرێنی تێبینی کرد بە کارکردن لەسەر ئەو ڕووتەختانە :\nخوێندکارەکان بە شێوەیکەی خێراتر بیرۆکەکانیان دەنووسن و ترسیان لە هەڵەکردن نیە چونکە دەزانن کە بە ئاسانی دەتوانن بیان کوژێننەوە.\nخویندکارەکان هەلی بەشداری کردن و گفتوگۆکردن و بەریەک کەوتنیان دەبێت لە پرسیارەکان.\nخویندکارەکان لەیەکترەوە فێردەبن و گروپەکانیش دەتوانن بیرۆکەیان بۆ بێت کاتێک دەوەستن لە شیکارکردن.\nخویندکارەکان بۆ ماوەیەکی زیاتر هەوڵ دەدەن لەگەڵ پرسیارە قورسەکان.\nحەزم لێە سەیری دەوروو بەری ژوورەکە بکەم و هەموو بیرۆکەکان ببینم بەیەکجار لەسەر بۆردەکە. ئەمەش کار ئاسانیم بۆ دەکات بۆ دەست نیشانکردنی ئەو گرووپەی پێویستی بە هاوکاریە بۆ ئەوەی لەو ساتەدا بتوانم تێبینی بدەم کە کاتی پرۆسەی فێربونەکەیە.\nئەوەی دەربارەی ئەم ستراتیژیانەم بەدڵە ئەوەیە کە بەئاسانی دەتوانرێت جێ بەجێ بکرێت لەهەر پۆلێکدا. پرسیارێکی نایاب هەڵبژێرە، سڵاو لەهەر خوێندکارێک بکە لە دەرگاوە بە کارتێکی هەڕەمەکی، با گروپەکان دەست بکەن بە شیکار کردن لەسەر وایت بۆردەکە، تەختە و تەباشیرەکە یان پەنجەرەکە کە لە پۆلەکدا بوونی هەیە. سەرسام دەبیت بەو گفتوگۆ بەرهەم دارەی گوێت لێ دەبێت و بەو بیرکردنەوە قوڵانەی خوێندکارەکانت پێشکەشی دەکەن.\nسەرجاوەی وتار: ئيره ببينه\nسەرجاوەی وێنە : ئيره ببينه\nوەرگێر : جودی شاهۆ حسێن\nهەڵچن : خەبات رەفیق محمد\nبابەتەكان بیرکاری هەموو پۆلەکان وتار\nپێشتر بەکارهێنانی گاڵتەوگەپ لەناو پۆلدا\nدواتر لە ماوەی مانگی ڕابردوودا مامۆستاکان چی فێربوون لە چین ؟


تورکیا ساڵی نوێی بە بەرزكردنەوەی نرخی کارەبا و غاز و بەنزین دەستپێكرد\nحکومەتی تورکیا لە یەکەم ڕۆژی ساڵی نوێدا نرخی گازی سروشتیی ماڵان و کارەبای بە ڕێژەی 50% تا 100% بەرزكردەوە، نرخی بەنزینیش بەهەمانشێوە بەرزكراوەتەوە.\nناوەندی چاودێری بازاڕی وزە لە تورکیا ئاشکرایکردووە، “نرخی کارەبا بۆ هاوڵاتیی تورکی بەڕێژەیەک بەرزکراوەتەوە و بۆ هاوبەشە بازرگانییەکانیش 100% نرخەکەی بەرزکراوەتەوە”.\nهاوکات نرخی گازی سروشتیی ماڵان بە ڕێژەی 25% بۆ هاوڵاتیی تورکی بەرزکراوەتەوە و بۆ شوێنە بازرگانییەکان 50% زیادیکردووە، لە کاتێکدا پێشتر تەنها 15% بۆ شوێنە بازرگانییەکان نرخ بەرزکرابوویەوە.\nئاژانسی ڕۆیتەرز لەبارەی بەرزكردنەوەی نرخ لە توركیا زانیاریی لەبارەی بەنزین و گازوایل داوە، بەپێی ئامارێک دوێنێ هەینی نرخی بەنزین لە تورکیا بەرزبووەتەوە، بەشێوەیەک نیو لیرە تا یەک لیرە بۆ لیرتێک بەنزین زیادبووە.\nپێشتر گۆڤاری ئیكۆنۆمیست-ی ئەمریكی ڕایگەیاندبوو، “ڕەجەب تەیب ئەردۆغان سەرۆكی توركیا ناتوانێت بۆ ماوەیەكی درێژ بەرەنگاری لەگەڵ لۆژیكدا بكات بەهۆی سیاسەتە ئابورییەكانی، كە دەبێتە هۆی زیادبوونی مەترسییەكان لەسایەی ناسەقامگیریی بەهای لیرە و ڕەتكردنەوەی بەرزكردنەوەی نرخی سوود”.\nفڕێدانی زبڵ و خاشاكی شەوی ڕابردوو شارەوانیی هەولێری نیگەران كردووە\nئاگر 30 هەزار كەسی لە ویلایەتی كۆلۆرادۆی ئەمریكا ئاوارەكرد\nپەرلەمانتارێک: هەرێم سەرجەم داهاتەکان ڕادەست نەکات تەنها یەک دیناریشی لە بودجەی 2021 پێنادرێت\nمەنسور بەعیجی، ئەندامی ئەنجومەنی نوێنەرانی عێراق، ئەمڕۆ چوارشەممە 30ی کانونی یەکەم ڕایگەیاند ئەگەر هەرێم پابەند نەبێت بە ڕادەستکردنی…


دەستەكانی یانەی سلێمانی لەبەهێزكردنی پێكهاتەكەی بۆ قۆناغی كۆتایی خولی نایابی عێراق بەردەوامە\nناوخۆیی :: پێش 2 هەفتە  :: 116 جار بینراوە\nدوای تەواوبوونی یارییەكانی خولی نایابی تۆپی دەستی یانەكانی عێراق لەپارێزگای بەسرەو سەركەوتنی شەش یانە بۆ قۆناغی كۆتایی خولەكە،یانەی سلێمانی كە تاكە یانەی كوردستانە لەو قۆناغەدا ئامادەكاریەكانی دەست پێكردەوە‌و بەنیازیشە بەیاریزانێكی پیشەگەر پێكهاتەكەی بەهێزتر بكاتەوە.\nدوای ئەنجامدانی 10 یاری لەهەردوو قۆناغی یەكەم‌و دووەم كە لەپارێزگاكانی سلێمانی‌و بەسڕە بەڕێوەچوو، شەش یانە توانییان پلیتی سەركەوتنی قۆناغی كۆتایی خولەكە مسۆگەر بكەن، كە بڕیارە كێبڕكێكانی ئەو قۆناغەش لەكۆتایی مانگی سێ لەپارێزگای بەغدا ئەنجام بدرێت.\nیانەی سلێمانی تاكە یانەیە لەكوردستان بەشداری لەخولەكە دەکات بەئامانجی بەدەستهێنانی یەكێك لەپلەكانی یەكەم تا سێیەم كێبڕكێی یانە زلهێزەكان دەكات‌و بۆ قۆناغی داهاتووش گرێبەست لەگەڵ یاریزانێكی پیشەگەری تونسی ئیمزا دەكات جگە لەهێنانی چەند یاریزانێكی یانەكانی خولی عێراق.\nكەمال عەبدولواحید راهێنەری تۆپی دەستی یانەی سلێمانی ئەوەی بەدواڕۆژ راگەیاند:" سوپاس بۆ دەستەی كارگێڕی یانەكەمان ئەمساڵ بەهەموو شێوەیەك هاوكارمان بوو بۆ بەهێزكردنی پێكهاتەكەمان‌و بەشداریكردن لەخولی نایابی عێراق كە توانییمان سێ یاریزانی هەڵبژارەی عێراق بانگهێشتی تیپەكە بكەین لەگەڵ پیشەگەرێكی ئێرانی، هەروەها بۆ قۆناغی كۆتایی خولەكەش لەئێستادا گفتووگۆكانمان بۆ هێنانی پیشەگەرێكی تونسی‌و چەند یاریزانێكی بەهێزی یانەكانی عێراق کردووە بۆ ئەوەی بەپێكهاتەیەكی جیاواز لەقۆناغی پێشوو بەشداری خولەكە بكەین.\nكەمال رووینکردەوە:" ئامانجی یەكەمی یانەكەمان بەدەستهێنانی یەكێك لەپلەكانی یەكەم تاسێیەمی خولەكەیە، چونكە دەبینە یەكێك لەنوێنەری یانەكانی عێراق لەپاڵەوانێتی یانە پاڵەوانەكانی ئاسیا‌و یانەكانی عەرەب، بۆیە سوپاسی تایبەتی بۆ وەزیری وەرزش‌و لاوانی عێراق كە بەبەردەوامی هاوكاری كردووین.\nدوای ئەنجامدانی 10یاری لەخولی نایابی عێراق، یانەی سلێمانی خاوەنی 7بردنەوە‌و 3دۆڕاندنە‌و لەپلەی پێنجەمیش خۆی دەبینێتەوە بەكۆكردنەوەی 21خاڵ.\nهەریەك لەیانەكانی شورتە‌و تەڵەبە‌و دیالەو جەیش‌و سلێمانی‌و موسەیب سەركەوتن بۆ قۆناغی كۆتایی خولی نایابی تۆپی دەستی یانەكانی عێراق كە بڕیارە كۆتایی مانگی داهاتوو لەشاری بەغداد كێبڕكێكانی ئەنجام بدرێت.


به‌رده‌م مزگه‌وتی گه‌وره‌ی سلێمانی بووه‌ته مه‌كۆی ساغكردنه‌وه‌ی خۆراكی گوماناوی\n:: AM:09:12:22/01/2020 \nڕۆژانه له دوای ته‌واوبوونی ده‌وامی فه‌رمی، له به‌رده‌م مزگه‌وتی گه‌وره‌ی سلێمانی له‌ناو بازاڕ، ده‌ستگێڕ و عاره‌بانه‌كان ده‌ست به فرۆشتنی شیرینی و موعه‌له‌بات و شه‌ربه‌ت و خواردنه‌وه گازی و خۆراكه شیرینه‌كان ده‌كه‌ن، به‌ڵام به‌شی زۆری ئه‌و خۆراكانه له نێوان سێ ڕۆژ بۆ هه‌فته‌یه‌ك ماوه‌ی به‌سه‌رچوونیان ماوه.\nبه‌شێك له‌و هاووڵاتییانه‌ی ده‌چنه بازاڕه‌كه، له‌گه‌ڵ ئه‌وه‌ی ده‌زانن خۆراكه‌كان ته‌نیا چه‌ند ڕۆژێك ماوه‌یان ماوه، به‌ڵام ده‌یكڕن و هه‌ندێكیش گومانیان له كاتی ماوه‌به‌سه‌رچوونیان هه‌یه و به ساخته‌ی ده‌زانن.\nله سه‌عات دوو و نیوی پاش نیوه‌ڕۆ، ئه‌وكاته‌ی ده‌وامی فه‌رمانگه‌كان ته‌واو ده‌بێت و لیژنه‌كانی چاودێری بازاڕ به‌جێده‌هێڵن، ژماره‌یه‌ك هاووڵاتی كه له‌سه‌ر عاره‌بانه خۆراك و كه‌لوپه‌لی شیرینی و خواردنه‌وه گازییه‌كان ده‌فرۆشن، له به‌رده‌م مزگه‌وتی گه‌وره‌ی سلێمانی كۆ ده‌بنه‌وه بۆ ساغكردنه‌وه‌ی كاڵاكانیان.\nبه‌پێی یاسا ئه‌گه‌ر خۆراكه‌كه رۆژێكیشی مابێت بۆ به‌سه‌رچوون، ئه‌وا كه‌س ناتوانێ لێپێچینه‌وه‌ی له‌گه‌ڵدا بكات\nیه‌كێك له‌و فرۆشیارانه هه‌رچه‌ند پێی باش نه‌بوو وێنه‌ی خۆراكه‌كانی بگیرێت، گوتی، ئه‌و خۆراكانه تا ڕۆژی به‌سه‌رچوونیان گرفتیان نییه، بۆیه لێره‌ش ساغیان ده‌كه‌نه‌وه تا به‌خێرایی پێش به‌سه‌رچوونیان بفرۆشرێن و زیان نه‌كه‌ن.\nئه‌و گوتیشی، به‌شێك له‌وانه‌ی لێره كارده‌كه‌ن و كه‌لوپه‌ل و خۆراك ده‌فرۆشن، بۆ كه‌سی تر، یان خاوه‌ن كۆگاكه كارده‌كه‌ن و به پاره ئه‌و خۆراكانه ساغ ده‌كه‌نه‌وه و به‌شێكیشیان بۆ خۆیان كڕیویانه و ساغی ده‌كه‌نه‌وه، بۆیه نرخیشیان هه‌رزانه به‌راورد به هیی دووكانه‌كان، چونكه كاتی به‌سه‌رچوونیان كه‌م ماوه.\nبڕیار عومه‌ر، هاوڵاتیه‌ك كه به‌رده‌وام سه‌ردانی ئه‌م بازاره ده‌كات گوتی هاوڵاتیان زۆر ئه‌م خۆراكانه ده‌كڕن و هۆكاره‌كه‌ش هه‌رزانیی نرخیانه، به‌تایبه‌ت كه‌سانێك كه به‌ته‌مه‌نن و خوێنده‌وارییان نییه نازانن چه‌ند ڕۆژی ماوه به‌سه‌ر بچێت ده‌چن ده‌یكڕن و ده‌یبه‌نه‌وه ماڵ. ئه‌و به پێویستی ده‌زانێت لێپرسینه‌وه بكرێت و سه‌رچاوه و شوێنی ئه‌و خۆراكانه دیاری بكرێت و ئه‌گه‌ریش كێشه‌یان نه‌بێت با لایه‌نه پێوه‌ندیداره‌كان هاوڵاتیان دڵنیا بكه‌نه‌وه.\nهاووڵاتییه‌كی تر كه دوو زه‌رف خۆراكی كڕیبوو گوتی "بۆ ئه‌و خۆراكانه‌ی له ماركێته‌كان ده‌فرۆشرێن زۆر سه‌لامه‌تن، ئێمه گوێی ناده‌ینێ و گرنگ ئه‌وه‌یه هه‌رزانتر ده‌ستمان بكه‌وێت."\nهه‌ریه‌ك له چاودێری بازرگانی سلێمانی و قایمقامییه‌تی سلێمانی ئاماژه به‌وه ده‌كه‌ن، ئه‌وان به‌پێی یاسا ناتوانن هیچ مامه‌ڵه‌یه‌ك بكه‌ن له‌گه‌ڵ ئه‌و خواردن و خواردنه‌وانه‌ی كه ماوه‌یان به‌سه‌ر نه‌چووه .\nسۆران غه‌فوور به‌ڕێوه‌به‌ری چاودێری بازرگانی سلێمانی، به"وشه"ی ڕاگه‌یاند، ئه‌و خۆراك و كه‌لوپه‌ل و خواردنه‌وه و موعه‌له‌بات و شیرینییانه‌ی كه له ناو بازاڕ له دوای ته‌واوبوونی ده‌وام ده‌فرۆشرێن و ساغ ده‌كرێنه‌وه، به‌پێی یاسا ناتوانن هیچ مامه‌ڵه‌یه‌كی خراپ له‌گه‌ڵ فرۆشیاره‌كان بكه‌ن، چونكه تا ئه‌وكاته‌ی خواردنه‌كه به‌سه‌ر ده‌چێت، ناكرێ هیچ لێپرسینه‌وه‌یه‌ك بكه‌ن.\nئه‌و گوتی، چه‌ندان جار لیژنه‌كانیان به شه‌و كه‌وتوون به‌سه‌ر خۆراك و خواردنه‌وه گازییه‌كان كه ته‌نیا چه‌ند سه‌عاتێك ماوه به‌سه‌ر بچن، ته‌نیا ئاگاداریان كردوونه‌ته‌وه كه ئه‌مشه‌و تا به‌یانی هه‌رچه‌ندی لێ فرۆشرا باشه، دواتر كه سبه‌ی ماوه‌كه‌یان به‌سه‌ر ده‌چێت، پێویسته له ناوی ببه‌ن و فڕێی بده‌ن.\n"بۆمان دیاری كراوه و ئه‌وانه‌ی له ڕابردوو كاربه‌ده‌ست بوون، پێش ئێمه ئه‌وه‌یان داناوه، هه‌ر خۆراكێك تا ڕۆژی به‌سه‌رچوونی، بۆمان نییه ده‌ستی به‌سه‌ردا بگرین و له ناوی به‌رین، به‌ڵام وه‌ك وشیاركردنه‌وه‌یه‌ك داوامان ئه‌وه‌یه هاووڵاتییان بۆ ئه‌وه‌ی خۆیان ته‌ندروست بن و دوور بن له نه‌خۆشی، ئه‌و خۆراكانه نه‌كڕن كه چه‌ند ڕۆژێكی كه‌میان ماوه و به‌سه‌ر ده‌چن." سۆران غه‌فوور وای گوت.\nهاوكات گۆران قادر سه‌رۆكی لیژنه هاوبه‌شه‌كانی قایمقامییه‌تی سلێمانی به هه‌مانشێوه باسی له‌وه كرد، ئه‌وان ناتوانن ده‌ستبه‌سه‌ر ئه‌و خۆراكانه بگرن كه هێشتا مێژووی به‌سه‌رچوونیان ته‌واو نه‌بووه و ماوه‌یان ماوه، ته‌نیا ده‌توانن ئه‌و خۆراكانه ده‌ستبه‌سه‌ر بكه‌ن كه ماوه‌یان به‌سه‌رچووه.\nله‌باره‌ی گومانی ساخته‌كردنی مێژوویی به‌سه‌رچوونی ئه‌و خۆراكانه، یان نوێكردنه‌وه‌ی ماوه‌ی به‌سه‌رچوونه‌كه‌یان، ئه‌و به‌رپرسه‌ی قایمقامییه‌تی سلێمانی باسی له‌وه‌ش كرد، سه‌ره‌ڕای ئه‌وه‌ی گومان له‌هه‌ر خۆراك و ماده‌یه‌ك هه‌بێت پشكنینی بۆ ده‌كه‌ن، هاوكات هاووڵاتییان ئاگادار ده‌كه‌نه‌وه گومانیان له هه‌ر خۆراكێك بوو، پێوه‌ندی به لیژنه‌كانی قایمقامییه‌ت یان سه‌ردانی بینای قایمقامییه‌ت بكه‌ن.\nبه‌پێی ئامارێك كه ده‌ستی "وشه" كه‌وتووه، ته‌نیا له ماوه‌ی 11 مانگی ئه‌مساڵدا لیژنه هاوبه‌شه‌كانی قایمقامییه‌تی سلێمانی، توانیویانه سه‌رووی 250 تۆن خۆراك و كه‌لوپه‌ل و خواردنه‌وه‌ی خراپ و ماوه‌به‌سه‌رچوو ده‌ستبه‌سه‌ردا بگرن و سه‌رووی 100 ملیۆن دینار سزای سه‌رپێچیكاران بده‌ن و به ده‌یان شوێنیش به‌هۆی سه‌رپێچی دابخه‌ن.\nهێرش سه‌لیم جێگری به‌ڕێوه‌به‌ری گشتیی ته‌ندروستی سلێمانی به "وشه"ی ڕاگه‌یاند، ئه‌و خۆراكانه‌ی كه ده‌فرۆشرێن، تا ڕۆژی به‌سه‌رچوون ئاساییه مامه‌ڵه و كڕین و فرۆشتنیان پێوه بكرێت، به‌ڵام هاووڵاتی بۆ ته‌ندروستی خۆی ئه‌گه‌ر چه‌ند ڕۆژێكی بمێنێ به‌كاری نه‌هێنێت.\nئه‌و گوتی، ئه‌وه‌ی گرفتی ته‌ندروستیی دروست كردووه ئه‌وه‌یه، ئه‌و خۆراكانه شێوازی هه‌ڵگرتنه‌كه‌یان ته‌ندروست و باش نییه، خۆراك و شیرین و خواردنه‌وه گازییه‌كان و موعه‌له‌باته‌كان ئه‌گه‌ر كاتیشیان به‌سه‌ر نه‌چووبێت، شوێنی هه‌ڵگرتنیان گونجاو نه‌بێت، ئه‌وا بۆ ته‌ندروستی مرۆڤ مه‌ترسیدارن، به‌گشتیش قسه هه‌یه له‌سه‌ر ئه‌وه‌ی كه ده‌ستكاری كاتی به‌سه‌رچوونی ئه‌و خۆراكانه بكرێت به‌وپێیه‌ی له ڕابردوو چه‌ندان جار لیژنه‌كان ده‌ستیان به‌سه‌ر ئه‌و خۆراكانه گرتووه كه كاتی به‌سه‌رچوونی ساخته‌یان بۆ كراوه.\nوشه/به‌دواداچوونی هۆشیار عه‌لی


پەیوەندیی هەرێمی کوردستان و وڵاتان\n2019-12-08 [09:49 AM]\nنووسینی: دکتۆر. هێمن میرخان\nپەیوەندی هێزە کوردستانییەکان و دواتریش حکومەتی هەرێمی کوردستان لەگەڵ وڵات و ئەکتەرە بیانییەکان لە سەدەی رابردوودا و تاوەکو ئێستاش گرنگی خۆی هەبووە و رۆڵی چارەنووسسازیان بینیووە لەسەر ستاتووس و پێگەی یاسایی و دەستووری هەرێمی کوردستان. لە یادی دوو ساڵەی سەردانی گرنگی بەڕێز نێچیرڤان بارزانی، سەرۆکی هەرێمی کوردستان بۆ وڵاتی فەرەنسا و کۆبوونەوە لەگەڵ سەرۆک ماکرۆن کە وەک دەستپێک وابوو بۆ کۆتاییهێنانی گەمارۆی دیپلۆماسی لە دوای ریفراندۆمی سەربەخۆی کوردستان، لەم گوتارەدا باس لە رۆڵی پڕبایەخی کاریزماتیک و هەروەها دیپلۆماسی بەڕێز سەرۆکی هەرێمی کوردستان دەکەین کە لەڕێگەی دانبەخۆداگرتنی ستراتیژیانە و سیاسەتی بەشداریکردن توانی رۆڵی یەکلاکەرەوە ببینێت لە دروستکردن، ئاراستەکردن و جێبەجێکردنی ستراتیژییەتی دیپلۆماسی هەرێمی کوردستان بۆ دەربازبوون لە قەیرانەکان.\nهانس مێرگێنتۆ، لە گرنگترین زاناکانی بواری پەیوەندییە نێودەوڵەتییەکان دادەنرێت و سەر بە قوتابخانەی ریالیسمە و نووسەری کتێبی بەناوبانگی 'سیاسەت لە نێوان نەتەوەکان'ە، پۆلێنی هێزە نەتەوەییەکان دەکات بەگوێرەی رووبەر و شوێنی جوگرافی، ژمارەی دانیشتووان، پێشکەوتنی ئابووری، توانای سەربازیی، کارەکتەری نەتەوەیی و لە کۆتاییشدا توانای دیپلۆماسی. مێرگێنتۆ پێیوایە کە بەبێ دیپلۆماسیەتێکی پراگماتیک و کاریگەر و پشت بەستن بە بیردۆزی هاوسەنگی هێز، هەموو هێزە نەتەوەییەکانی دیکە ناتوانن بە دروستی ئامانجی دەوڵەت و نەتەوە بهێننەدی.\nیەکێک لە ئامانجە سەرەکییەکانی سیاسەتی دەرەوەی حکومەتی هەرێمی کوردستان هەر لە سەرەتای دروستبوونییەوە تاوەکو ئێستا بریتی بووە لە پاراستنی قەوارەی هەرێمی کوردستان لەڕێگەی دوورکەوتنەوە لە هاوکێشە و گرفتەکان لە ناوچەکە و بونیادنانی پەیوەندی ستراتیژیک و درێژخایەن لەگەڵ بەغدا و هەردوو وڵاتی گرنگی ناوچەکە کە ئێران و تورکیان. جێی بایەخە کە ئاماژە بەو بابەتە بدەین کە لە دوای ریفراندۆمی سەربەخۆیی کوردستان رۆڵی سیاسەتمەدار و دەوڵەتمەداری میانڕەو و پراگماتیک و کاریگەر لە پاراستنی هاوسەنگی هێز بە روونی بەدیارکەوت. ئەوە وایکرد کە بەڕێز نێچیرڤان بارزانی بە سیسەتڤانی ئیدارەکردن و لەناوبردنی قەیران ناوزەد بکرێت. پرسیار ئەوەیە ئیستا چ وانەیەک دەتوانرێت لەو ئەزموونە وەربگیرێت؟\nلە پێج ساڵی رابردوودا، حکومەتی پێشوو لەناو چوار قەیرانی گەورەدابووە، لەوانە شەڕی تیرۆریستانی داعش، هاتنی ژمارەیەکی زۆر لە پەنابەر و ئاوارە، دابەزینی نرخی نەوت و راگرتنی بودجەی گشتی و دواتریش لێکەوتەکانی دوای 16ی ئۆکتۆبەر، کە هەر یەک لەو قەیرانانە بەتەنیا بەسە بۆ داڕوخاندنی هەر حکومەتێک، چ بگاتە هەرێمی کوردستان کە ئەکتەرێکی نا دەوڵەتییە.\nدیپلۆماسیەتی بەڕێز نێچیرڤان بارزانی لە خۆڕاگری و ئارامگرتن لە بەرامبەر قەیرانەکان و بەشداریپێکردنی هەموو ئەکتەرە سەرەکییەکان لە دەوری بەرژەوەندی هاوبەش، وانەی گرنگ بوون کە توانی مەترسی بۆ دەرفەت بگۆڕێت و لە ئەنجامدا هەرێمی کوردستان ببێت بە کارەکتەرێک لە چارەسەری گرفتە ستراکچەری و درێژخایەنەکانی عێراق و ناوچەکە. پرسیارێکی دیکە ئەوەیە کە چۆن دەکرێت ئەم یادەوەری سەرکردایەتییە ببێت بە براندێکی کوردستانیی کە لە رێگەیەوە رۆڵی گرنگتر ببینێت لەچارەسەکردنی قەیرانەکان لە داهاتوودا.\nئێدگار شێین، لە زانکۆی ئێم ئای تی ئەمریکی لە کتێبی کولتووری دامەزراوەیی و سەرکردایەتی باس لە رۆڵی سەرکردە دەکات وەک گرنگترین فاکتەر لە رەنگدانەوەی روانگە و ئەجێندای کار و کولتووری دامەزراوەیی. بەڕێز سەرۆکی هەرێمی کوردستان کە باڵاترین پێگەی سیاسی و فەرمی هەرێمی کوردستانە، تاوەکو ئێستا توانیویەتی یەکدەنگی، بەردەوامی و روونی لە روئیای سەرکردایەتیکردن لەکاتی قەیرانەکان دروستبکات و ئەم کولتوورە کە لەخۆی و لە سیاسەتی گشتی حکومەت دەبینێتەوە بگوازێتەوە بۆ ئۆرگانەکانی حکومەت و لەو رێگەیەوە توانیویەتی ئەزموونی مامەڵەکردن بۆ کەمکردنەوەی قەیرانەکان بەکاربهێنێت لەڕێگەی پاراستنی هاوسەنگی هێز و بوون بە فاکتەری ئەرێنی لە هاوکێشە ناوچەییەکان. دەکرێت ناوی ئەم سیاسەتە بە دۆکتۆرینی سیاسەتی ئارام و ستراتیجی بەشداریکردن بهێنین، کە لە پەیوەندییە نێودەوڵەتییەکانیش بایەخی خۆی هەیە بەو پێیەی کە متمانە و هێز دروستدەکات لە مامەڵەکردن لەگەڵ وڵاتان و لەو رێیەشەوە دروستکردنی سیناریۆی بەرژەوەندی دوولایەنە یاخود چەند لایەنە پەرەدەستێنێت.\nگەڕان بەدوای بەرژەوەندی نیشتمانی، پەرەپێدان بە سیاسەتی پێکەوەژیان، فرەڕەهەندی بەرژەوەندی نیشتمانی، پاراستنی هاوسەنگی هێز لە هاوکێشە هەرێمییەکانداو، پێکهاتن لەگەڵ بەغدا و کۆتایی هێنان بە بڕینی بودجەی کوردستان و نەهێشتنی پاشەکەوتی مووچە وەک نموونە، هەروەها لە ناوخۆدا لە متمانەسازی و کۆکردنەوەی هەموو دەنگ و رەنگەکان لەژێر چەتری یەکدەنگی و یەکگوتاری لەسەر بنەمای بەرژەوەندی نەتەوەیی / نیشتمانیی، لە نیشانەی سەرکردایەتیکردنی سەرکەوتووانەی قەیرانەکانە. ستایشی جێگری سەرۆکی ئەمریکا، سەرۆکی رووسیا لەڕێگەی وەزیری دەرەوەی رووسیا، پەیوەندی باش لەگەڵ دەوڵەتمەدارانی تورکیا و ئێران و وڵاتانی کەنداو و وڵاتانی ئەوروپی، هەمووی فاکتەری گرنگن بۆ سەرۆکی هەرێمی کوردستان کە پێگەیەکی تایبەتی پێدەبەخشێت وەک ئەکتەرێکی کاریزماتیک و باوەڕپێکراو و لەڕێگەیەوە هەڵکشانی پێگەی دامەزراوەی سەرۆکایەتی هەرێمی کوردستان لە ئیدارەکردن و تێپەڕاندنی قەیرانەکان.\nبۆ رووبەڕوبونەوەی قەیران، پێویستیمان بە دۆکتەرینەک هەیە لەڕێی بەکارهێنانی بیری دامەزراوەیی حکومەتی پێشوو کە رەنگدانەوەی هەبێت لە سیاسەت و دیپلۆماسی واقعبینانە. لە ئەنجامدا هەرێمی کوردستان دەگەڕێتەوە بۆ پێگەیەکی باڵا و شیا و کە بتوانێت رۆڵی ناوەندگیری ببینێت لەو ئاڵەنگیریانەی کە رووبەڕووی عێراق و ناوچەکە دەبنەوە. دەکرێت لەکۆتایدا بڵێین دۆکتۆرینی بەڕێز سەرۆکی هەرێمی کوردستان لە دەربازبوون لە قەیران بۆ دوورکەتنەوە لە قەیرانە کە ئێستای کوردستان زۆر پێویستی پێیەتی.


بڕۆکسل:تیلەرسن پشتیوانیی بەهێزی ئەمەریکای پێشکەشی یەکێتی ئەوروپا کرد\nوەزیری دەرەوەی ئەمەریکا ڕێکس تیلەرسن پشتیوانیەکی بەهێزی ئەمەریکای پێشکەشی یەکێتی ئەوروپا کرد کاتێک لەگەڵ بەرپرسانی یەکێتی ئەوروپادا لە بڕۆکسل کۆبۆوە.\nتیلەرسن وتی " پێم وایە وەکوو هەمووان دەزانن هاوبەشیی نێوان ئەمەریکا و یەکێتی ئەوروپا ماوەیەکی زۆر درێژە وەکو خۆی ماوەتەوە، هاوبەشییەکە بەندە بە بەها هاوبەشەکانەوە هەروەها بەندە بە ئامانجە هاوبەشەکانی نێوانمانەوە سەبارەت بە ئاسایش و سەقامگیری لە هەردوو لاکەی زەریای هێمنەوە، هەر پابەندیش دەبێن پێوەی."\nوەزیری دەرەوەی ئەمەریکا ڕێکس تیلەرسن و بەرپرسی باڵای سیاسەتی دەرەوەی یەکێتی ئەوروپا فیدریکا موگیرینی باسیان لە ڕێکەوتننامە ناوەکییەکەی ئێران و هەڕەشە ناوەکیەکەی کۆریای باکوور و هاریکارییەکان لە بەرەنگاربوونەوەی تیرۆردا کرد.\nتیلەرسن وتی " ئامانجی هاوبەشمان بەدیاریکراوی لە شکست پێهێنانی داعشدا گرنگە، بەڵام نەک تەنها لە عێراق و سوریادا بەڵکو لەناوبردنی داعش لە هەموو جیهاندا، وە بەدڵنیاییەوە ئەنجامی خەلافەتی داعش و کردەوە تیرۆرسیتییەکانیانمان بینی لە عێراق و سوریادا ئەنجامیاندا، کە ئێستا وا بەرەو کۆتایی دەچێت."\nتیلەرسن سەبارەت بە ئێران وتی " ئێمە ئاگاداری کاریگەرییەکانی ئێرانین لە ناجێگیریکردنی ناوچەکەدا بە پێدانی چەک و ناردنی میلیشیاکان بۆ سوریا و پشتیوانیکردنی بەردەوامی لە حیزبوڵا کە ڕێکخراوێکی تیرۆریستیە، ئەم کێشە و چالاکییانەی ئێران ناکرێت پشت گوێ بخرێت، ناشکرێت بەبێ وەڵامدانەوە بەسەرماندا بڕوات و ئێمە بەنیازین بەردەوام بین لە کارەکانمان بۆ ئەوەی بۆ ئێرانی ڕوون بکەینەوە کە ئەم کارانە جێی قبوڵ کردن نین بۆ ئێمە."\nلەلای خۆیەوە موگیرینی وتی یەکێتی ئەوروپا ئارەزوومەندە لەنزیکەوە لەگەڵ ئەمەریکادا سەبارەت بە بەردەوامیی سەپاندنی سزاکان کار بکات.\nوتی " بڕیاردرا کە بابەتی ڕێکەوتنە ناوەکییەکە تەنها پەیوەندی هەبێت بە بەرنامە ناوەکییەکەوە، هەروەها ئەوە شتێکی ژیرانە نیە ڕێکەوتنەکە هەڵبوەشێنرێتەوە کە دەزگای ناوەکیی نەتەوە یەکگرتووەکان پەسەندی کردووە. "


ماکگریگۆر ده‌گه‌ڕێته‌وه و به‌ره‌نگاری دێوه‌زمه‌یه‌کی ڕوسی ده‌بێته‌وه که تائێستا نه‌که‌وتووه به‌زه‌ویدا ! – تۆڕی میدیایی خەڵک\n2018/08/04 - 5:10 PM\nکۆنۆر ماکگریگۆری جه‌نگاوه‌ری ناوداری (UFC) ده‌گه‌ڕێته‌وه و ڕووبه‌ڕوی یه‌کێک له‌هه‌ره به‌تواناترین جه‌نگاوه‌ره‌کان ده‌بێته‌وه.\nپاش پێنج ساڵ هه‌وڵدان بۆ کۆکردنه‌وه‌ی ئه‌م دوو پاڵه‌وانه له‌نێو یه‌ک حه‌له‌به‌دا، کۆنۆر ماکگریگۆری ئێرله‌ندی پاڵه‌وانی پێشوی (UFC) ڕه‌زامه‌ندی ده‌ربڕی ڕووبه‌ڕوی خابین نۆرماگۆمیدۆڤی ڕوسی ببێته‌وه، که له‌ئێستادا پاڵه‌وانی جیهانه و هه‌رگیز ڕوونیه‌داوه له‌ڕووبه‌ڕوبونه‌وه‌یه‌کدا شکستی هێنابێت.\nماکگریگۆر یه‌کێکه له‌پاڵه‌وانه ئه‌فسانه‌ییه‌کان و شاره‌زایان به‌پێویستی ده‌زانن که به‌سه‌ر خابیب-دا سه‌ربکه‌وێت، چونکه ته‌نها به‌وشێوه‌یه ده‌توانێت نازناوی (باشترین جه‌نگاوه‌ری مێژوو) به‌ده‌ست بهێنێت.\nخابین له‌ژیانی وه‌رزشییدا (٢٦) بردنه‌وه‌ی به‌ده‌ست هێناوه و هیچ دۆڕاندنێکی تۆمار نه‌کردووه، له‌بواره‌که‌دا به دێوه‌زمه‌ی ڕوسی، یاخود جه‌نگاوه‌ره نه‌دۆڕاوه‌که ناوده‌برێت، ڕووبه‌ڕوبونه‌وه‌ی له‌گه‌ڵ ماکگریگۆر مێژوویی ده‌بێت و له ٦/١٠/٢٠١٨ له تی ئارینا – لاس ڤیگاس ئه‌نجام ده‌درێت و ئه‌م به‌راوره‌ش له‌لایه‌ن دانا وایتی سه‌رۆکی یه‌کێتی یارییه جه‌نگاوه‌ریه‌کانه‌وه ته‌ئکیدی لێکراوه‌ته‌وه.\nماکگریگۆر له‌کۆتا مانگه‌کانی ساڵی ٢٠١٧ له‌ڕووبه‌ڕوبونه‌وه‌یه‌کی مێژووییدا به‌ره‌نگاری فلۆید مایوێزه‌ری ئه‌فسانه‌ی بۆکسێنی ئه‌مریکا بویه‌وه و شکستی هێنا، به‌ڵام سودێکی دارایی خه‌یاڵی به‌ده‌ستهێنا و له‌وکاته‌وه تائێستا هیچ ڕووبه‌ڕوبونه‌وه‌یه‌کی ئه‌نجام نه‌داوه، هه‌ر به‌وهۆیه‌شه‌وه پشتوێنی پاڵه‌وانی کێشی مامناوه‌ندی لێسه‌ندرایه‌وه و پاش زنجیره‌که بردنه‌وه پێشکه‌شی خابیب نۆرماکیمیدۆڤ کرا.\nپێکهاته‌که چۆن ده‌بێت؟ یوڤانتۆس به (٢٢١) ملیۆن (پێکهاته‌ی خه‌ونی ٢٢ ساڵ)ی بۆ چامپیۆنز لیگ ئاماده کردووه\nکریستیانۆ ناوی ڕیاڵ مه‌دریدی سڕیوه‌ته‌وه و په‌یوه‌ندیه‌کی توندوتۆڵی له‌گه‌ڵ دیبالا پێکهێناوه !


دوو پریزینتەیشنى تایبەت بەپڕۆژەیاسای بودجە بەڕێوەچوو\nبه‌مه‌به‌ستی گفتوگۆكردن سه‌باره‌ت به‌ئاماده‌كارییه‌كان و هه‌نگاوه‌كانى داڕشتنى پڕۆژەیاسای بودجەی ساڵی 2021، له‌لایه‌ن حكومه‌تی هه‌رێمه‌وه، ئەمڕۆ سێشەمە 2021/3/2، لیژنەی دارایی و كاروباری ئابووری، بەسەرپەرشتیی زیاد جەبار سەرۆكی لیژنەو جێگرى سه‌رۆكی لیژنه‌و بڕیاردەرو ئەندامان و راوێژكارانى لیژنه‌كه كۆبووەوە.\nله‌كۆبوونه‌وه‌كه‌دا سه‌ره‌تا سەرجەم ئەو نووسراوانەی ئاراستەی لیژنەكه كرابوون گفتوگۆى وردیان لەسەر كراو بەپێی رێكاری پەیڕەوی وەڵامدرانەوە.\nلەته‌وه‌رى دووه‌می كۆبوونەوه‌كه‌دا بەوردی باسی ئاماده‌كارییه‌كان و هه‌نگاوه‌كانی حكومه‌تی هه‌رێم بۆ داڕشتنی پڕۆژەیاسای بودجە بۆ ساڵی 2021و كاتی ناردنی پڕۆژەیاساكە بۆ پەرلەمان كراو پاشان دوو پریزینتەیشن لەلایەن راوێژكارانى لیژنه‌كه تایبەت بەپڕۆژەیاسای بودجە بەڕێوەچوو.\nپریزینتەیشنی یەكەم لەڕووی ئابوورییەوە روونكرایەوە كەدەبێت بودجە گرنگی سیاسی، ئابووری، كۆمەڵایەتی و ژمێریاریی خۆی پێبدرێت و شەفاف بێت.\nپریزینتەیشنى دووەم تایبەت بوو بەڕووە یاساییەكەی، كەپێویستە چاودێریی پەرلەمان لەسەر جێبەجێكردنی بڕگەو مادەكانی بێت و لیژنەی دارایی و كاروباری ئابووری رۆڵی سەرەكیی دەبێت لەئامادەكردنی پڕۆژەیاساكە لەپەرلەمانی كوردستان.\nسێشەممە, 02 ئازار 2021 15:34\nDu Prizintaishn Sabarat Ba P.Y. Budja Barewachu


ئــــــه‌نــــفـلـــۆنـــــزای بـــــه‌راز چـــیـــه؟\n848 جار خوێندراوه‌ته‌وه\nنه‌خۆشیه‌كی كۆئه‌ندامی هه‌ناسه‌دانه توشی به‌راز ده‌بیت.\nچه‌ندین جۆری ئه‌نفلۆنزانی به‌راز هه‌یه، هه‌روه‌كو ئه‌نفلۆنزای مرۆڤ, جۆره‌كانی ڤایرۆسی ئه‌نفلۆنزا جیاوازن ده‌توانن جیناته‌كان له‌نیوان خۆیاندا ئاڵۆگۆر پێ بكه‌ن.\nئه‌و ڤایرۆسانه‌ی كه ده‌بنه هۆی نه‌خۆشیه‌كه له ناو به‌رازده بڵاو ده‌بێته‌وه له رێگای پڕژینه‌ری به‌راز یاخۆ له رێگای تێكه‌لاو بوونی راسته‌وخۆ یاخود ناراسته‌وخۆی به‌رازه تۆش بووه‌كان به ڤایرۆسه‌كه.\nرێكخراوی ته‌ندروستی جیهانی جه‌خت ده‌كاته‌وه توشبوان له جۆری سه‌لاله‌ی (H1N1) له ڤایرۆسی ئه‌نفلۆنزای به‌رازی له جۆری (أ) ه\n(H1N1) جیاوازه له‌و ئه‌نفلۆنزا وه‌رزیه‌ی كه تۆشی مرۆڤ ده‌بێت. ئه‌م جۆره جۆرێكی تازه‌یه پێك هاتووه له جیناتی هاوبه‌شی له‌نێوان ڤایرۆسی مرۆڤ و باڵنده و به‌راز به‌مه‌ش جۆڕیكی تازه له ئه‌نفلۆنزا دروست ده‌بێت به‌ناوی ئه‌نفلۆنزای به‌راز كه له‌م وێنه‌یه‌دا رونكراوه‌ته‌وه.\nپه‌تای ئه‌نفلۆنزا كه توشی وڵاتی ئیسپانیا بوو له ساڵی 1918, له جۆری H1N1 (كه هه‌مان ئه‌نفلۆنزای به‌رازی ئێستایه)\nناویان نا ئه‌نلفۆزای ئیسپانی له‌به‌ر ئه‌وه‌ی رۆژنامه‌كانی ئیسپانیا به‌دواداچوونیان بۆی ده‌كرد و له رۆژنامه‌كان بڵاویان ده‌كرده‌وه\nنزیكه یه‌ك ملیار كه‌س تۆش بوون, كه ده‌یكرده نزیكه‌ی نیوه‌ی خه‌ڵكی جیهانی ئه‌وسا, یان ده‌یكرده له هه‌ر دوو كه‌سێك یه‌كێك له‌سه‌ر گۆی زه‌وی.\nئه‌م فایرۆسه بووه هۆی كوشتنی ژماره‌یه‌كی زۆر له خه‌ڵك كه پێشتر هیچ ڤایرۆسێك ئه‌وه‌نده خه‌ڵكی نه‌كوشتبوو ته‌نانه‌ت له‌سه‌روی نه‌خۆشی تاعونه‌وه بوو كه به مردنی ره‌ش ناسرابوو له سه‌ده‌ی ناوه‌ڕاستدا.\nئه‌م ڤایرۆسه ره‌نگه رۆڵی باشی هه‌بوو بێت له كۆتای هێنانی جه‌نگی جیهانی یه‌كه‌م كه وای ده‌كرد سه‌ربازه توشبووه‌كان نه‌توانن به‌شداری شه‌ڕه‌كان بكه‌ن, وه قوربانیانی ئه‌م ڤایرۆسه زۆرتربوو له قوربانیانی جه‌نگ\nئه‌نفلۆنزای به‌راز توشی مرۆڤ نابیت به‌شێوه‌یه‌كی گشتی, به‌ڵاَم ده‌بێته هۆی توش بوونی ئه‌و كه‌سانه‌ی كه هه‌ڵسوكه‌وت له‌گه‌ڵَ به‌راز ده‌كه‌ن به‌شێوه‌یه‌كی راسته‌وخۆ.\nئه‌م ڤایرۆسه له به‌رازه‌و ده‌گوازرێته‌وه بۆ مرۆڤ و پاشان له مرۆڤێكه‌وه بۆ مرۆڤێكی تر.\nكه‌سی توش بوو ده‌توانێ ڤایرۆسه‌كه بگوازێته‌وه بۆ كه‌سێكی تر له پاش رۆژی یه‌كه‌می توشبوونیه‌وه پێش ده‌ركه‌وتنی هۆكاره‌كانی واته كه‌سی توشبوو ده‌توانێت ڤایرۆسه‌كه بگوازێته‌وه بۆ كه‌سێكی تر پێش ئه‌وه‌ی هه‌ست بكرێت كه ئه‌و كه‌سه نه‌خۆشه.\n1 . به‌رزبوونه‌وه‌ی له‌ناكاوی پله‌ی\nگه‌رمی له‌شی مرۆڤ .\n3 . كۆكه و ئازار له ماسولكه‌كاندا\nئه‌م ئه‌نفلۆنزایه ده‌بێته هۆی زیاتری رشانه‌وه و ئازار له ئه‌نفلۆنزای ئاسایی.\nڤایرۆسه‌كان ده‌توان له ده‌ره‌وه‌ی له‌شی مرۆڤ بۆ ماوه‌ی نزیكه‌ی دوو كاتژمێر بژین بۆیه ده‌بێت ده‌سته‌كانمان به پاكی به ئاو و سابوون بشۆین له كاتی ده‌ست لێدانی شته‌كان به‌تایبه‌ت له كاتی ده‌ست لێدان له كیلۆنی ده‌رگا.\nدوركه‌وتنه‌وه له ده‌ست لێدانی ده‌م و چاو و لوت.\nپاك شووشتنی ده‌سته‌كان به سابوون له پاش پشمین و كۆكین.\nبه‌كار هێنانی كلێنس بۆ داپۆشینی ده‌م و لوت له كاتی پشمین و كۆكه‌دا.\nبه‌كار هێنانی موعه‌قه‌می ده‌ست كه شله‌ی خاوێنكه‌ره‌وه‌ی ده‌ستی تێدایه به‌شێوه‌یه‌كی به‌رده‌وام.\nهیچ ده‌رمانێك یان لوقاحێك هه‌یه بۆ چاره‌سه‌ركردنی ئه‌م ڤایرۆسه؟\nتاكو ئێستا هیچ لوقاحێك نیه بۆ رێِگرتن له‌م ڤایرۆسه.\nئه‌و ده‌رمانانه‌ی بۆ چاره‌سه‌ری ئه‌م ڤایرۆسه به‌كاردێت بریتین له (تامیفلو، وریلینزا) سه‌ركه‌وتوانه ده‌ركه‌وتووه بۆ چاره‌سه‌ره‌كان تاوه‌كو ئێستا.\nئه‌م ده‌رمانانه‌ش ده‌بنه هۆی كه‌مبوونه‌وه‌ی مه‌ترسی گواستنه‌وه‌ی ڤایرۆسه‌كه له كه‌سێكه‌وه بۆ كه‌سێكی تر\nبۆ ئه‌وه‌ی چاره‌سه‌ره‌كان كاریگه‌ر بن ده‌بێت ئه‌م ده‌رمانانه به‌كار بێت له دوای رۆژی دووه‌م له ده‌ركه‌وتنی نیشانه‌كانی ئه‌م ڤایرۆسه.


ڕزگار – Denegkan\nHome / Articles Posted by ڕزگار\nگه‌نده‌ڵی بۆ ؟ ….. به‌شی پێنجه‌م و کۆتایی\nWritten on March 10, 2008, by ڕزگار\nئا : رزگار سه‌عید ……. به‌پێی ئه‌و ئاماژانه‌ی که‌باسکران ده‌رباره‌ی گه‌نده‌ڵی ده‌بینرێت په‌یوه‌ندیه‌کی ئۆرگانی به‌تین هه‌یه له‌نێوان گه‌نده‌ڵی و هه‌ژاریدا ،هه‌ژاریش به‌پله‌ی یه‌که‌م له‌ئه‌نجامی جه‌نگ و داگیرکردن و ده‌سه‌ڵاتی چه‌وسێنه‌ره‌وه Continue Reading »\nگه‌نده‌ڵی بۆ ؟…. به‌شی چواره‌م … ئا : رزگار سه‌عید\nWritten on February 22, 2008, by ڕزگار\nکه‌رتی ته‌ندروستی* و گه‌نده‌ڵی: ساڵانه‌له جیهاندا نزیکه‌ی سێ تریلۆن دۆلار سه‌رف ده‌کرێت بۆ پێداویستیه ته‌ندروستیه‌کان . کۆی ئه‌م سه‌رمایه‌یه‌ش له باجه‌وه کۆده‌کرێته‌وه .وه‌ک ئاشکرایه زۆربوونی سه‌رمایه ڕێخۆشکه‌رده‌بێت بۆ به‌کارهێنه‌ران تا Continue Reading »\nWritten on January 27, 2008, by ڕزگار\nبه‌شی سێیه‌م… زیانه‌کانی گه‌نده‌ڵی بۆ سه‌ر پێشکه‌وتنی کۆمه‌ڵگه‌به‌ئاراسته‌ی پێچه‌وانه‌و نه‌گه‌تیڤانه‌کاریگه‌ریی جێده‌هێڵێت به‌تایبه‌ت له‌رووی پرۆسه‌ی به‌دیموکراتیزه‌کردن وه‌ک پرۆژه‌ی گۆڕانکاری ناو کۆمه‌ڵگه‌دواکه‌توه‌کان ، ئه‌م ڕوکاره چه‌نده‌کاریگه‌ری جێ ده‌هێڵێت له‌سه‌ر تاکی کۆمه‌ڵگه‌ئه‌وه‌نده‌ش کاریگه‌ری Continue Reading »


قوباد تاڵەبانی بڕی ٢٤ ملیار دیناری رەوانەی بانكی كوردستان كرادوه بۆ تەواوكردنی 8 پرۆژەی راگیراو\nلەسەر بڕیاری قوباد تاڵەبانی جێگری سەرۆكی حكومەتی هەرێم، بڕە پارەیەك ڕەوانەی ئیدارەی گەرمیان دەكرێت، بەرپرسێكی ناوچەكەش ڕایدەگەیەنێت،پارەكە بۆ بەگەڕخستنەوەی 8 پرۆژە تەرخان كراوە، كە بەهۆی نەبوونی پارەوە راگیرابوو.\n(یونس ئەحمەد) جێگری سەرپەرشتیاری ئیدارەی گەرمیان بۆ كاروباری هونەری، بەتۆڕی هەواڵی سلێمانی ڕاگەیاندوە، بەبڕیاری قوباد تاڵەبانی جێگری سەرۆكی حكومەت، ئەم هەفتەیە بڕی ٢٤ ملیار دینار رەوانەی بانكی كوردستان كراوە بۆ تەواوكردنی 8 پرۆژەی راگیراوی سنووری ئیدارەی گەرمیان.\nوتیشی،پرۆژەكان بەشی زۆریان رێگەوبانن‌و دەمانەوێت ڕووداوەكانی هاتووچۆ لەم ڕێگەیەوە كەمبكەینەوە، هەربۆیە ئەو پارەیە بۆ ئەم پرۆژانە دابیندەكرێت، كە بریتین لەقۆناغی یەكەمی ڕێگای دووسایدی كەلار- دەربەندیخان‌و قۆناغەكانی كۆتایی ڕێگای كەلار - رزگاری‌و ڕێگای پشتێنەی قەزای كەلارو كۆتا قۆناغی رێگای بەدووسایدكردنی سەنتەری ناحیەی باوەنور.\nیونس ئەحمەد، ئاماژەی بەوەشدا، پرۆژەكانی دیكە تایبەتن بەبواری پەروەردەو ڕۆشنبیری و بینای پاسپۆرتی گەرمیان، لەگەڵ قۆناغی دووەمی دەستپێكردنەوەی پرۆژەكان، كە ٩ پرۆژەی خزمەتگوزارین لەكەلارو كفری وخانەقین بەم نزیكانەش رای دەگەیەنین.


گۆڕانخوازێکی بێشەرم لە گردەکەوە دەشیڕێنێت: کاک مەسعود خەونی گەورەی هەیە\nSaturday, 05.23.2015, 22:37\n"ئەوانەی لە پێناو چەند دینارێکدا بوونەتە کۆیلە، هەمیشە ترسیان لەبوونی ئازادییە، نەکا ئازادبن و نەتوانن بەفرۆشتنی خۆیان بژین ".\nبەر لە هەر شتێک دەبێ ئاماژە بەوە بدەم کە لەم ڕۆژانەدا کاک نەوشیروانی گردەکە ووتبووی دەوڵەتی کوردی هەر لە سەردەستی کاک مەسعود بارزانی لە دایک دەبێت.\nدوای بڵاوبونەوەی ئەم قسەیەی کاکە نەوە، ئیتر کۆیلەکان لێرە و لەوێ کەوتونەتە جوینەوەی قسە بەتاڵەکەی سەرۆکەکەیان و خەریکی پینەکردنیین، بۆ نمونە :\nلە نووسینێکی کاڵ و کرچدا "مەجید ساڵح" هاتووە مارتن لۆتەر و مەسعود بارزانی لە سەر خوانێک کۆدەکاتەوە و بە یەکیان دەشوبهێنێت، گوایە هەردووکیان یەک شێوە خەونیان هەبووە. بەقسەی ئەم گۆرانبازە، مارتن لۆتەر خەونێکی بچکۆلە، لێ مەسعود بارزانی خەونێکی گەورەی هەیە. ئەوەی مارتن پاش نزیکەی چل ساڵ هاتە دی بە حسابی کاکی نووسەر چونکە ڕەش پێستێک لە ئەمەریکا بوو بەسەرەک کۆمار، لە لای مەجید ساڵحیش مەسعود بارزانی بەرلەوەی بمرێت خەونی دەوڵەتۆکەکەی دێتەدی و ئەویش وەک مارتن لۆتەر. ساڵح داوا لە سەرۆکەکەی دەکات بۆ هێنانەدی خەونەکەی دەبێت بەخشندەبێت و ئاسەواری شەڕی ناوخۆ نەهێڵێت. (کلیکی ئەو لینکە بکە بۆ خوێندنەوەی نووسینەکەی کاکە مەجیدی گۆرانخواز)\nکاتێک من چاوم بە نمونەی ئەم جۆرە ووتارە کاڵ و کرچانە دەکەوێت و دەیخوێنمەوە، هەناسەسارد دەبم، دەڵێم: خودایە ئەمانە چ دەماخێکیان هەیە؟ ساڵح کەسێکە گۆڕانە بێ ئەوەی مسقاڵێک هەوڵی ئەوەی دابێت عەقڵی خۆشی بگۆڕێت، یان ویستەی ئەوەی هەبێت گٶرانکاری بەسەر خۆیادا بهێنێت و مێشکی بە جوانیی و بە راستیی کار پێبکات! ئەوەندە نەزانە پێی وایە مەسعودیش وەک خۆی بێ ئاگایە لەوەی کە ئاسایشی ئەم هەرێمەی ئێمە لەمەترسیدایە، جا پیاوێک ڕازی بێت ، کە بەردەوام و هەمیشە ووڵاتەکە قەیراناوی بکات لەکوێدا خەونی ڕزگاربوونی هەیە ؟\nساڵح ڕەنگە ئەمڕۆ بەم نووسینە ڕیاکارانە خۆی تێکەڵ بە بەرەی دۆڕاو بکات، بیەوێت پۆستێک و دەسەلاتی هەبێت و وەک بەرپرسەکان بدزێت و بخوات رەنگە ئەمەی بۆ بێتە دی، بەڵام ئەو ئیتر کەسێک دەبێت وەک جەمال عەبدڵڵا، ڕێبوار وەلی، سەرۆ قادر هتد، چونکە ئەوان چارەنووسیان بە سەرۆکە سەرسورەکەیانەوە گرێداوە.\nئێستا کاتی ئەوە هاتووە بۆ بەرچاو ڕوونی بەراوردێکی مەسعود و مارتن لۆتەر بکەین، گەرچی ئەوان لە ئەزەڵەوە جیاوازییان ئاسمان ڕێسمانە.\nنیلسۆن ماندێلا دەیووت : "هەموو بەیانیەك لە ئەفریقا کە ئاسك لە خەو هەڵدەستێت دەزانێت ئەگەر خێرا ڕانەکات دەبێت بە خۆراکی شێرێك، و شێریش دەزانێت خێراتر لە ئاسکەکە رانەکات لە برساندا دەمرێت، ئیدی گرنگ ئەوە نییە، کە شێر بیت یان ئاسک، گرنگ ئەوەیە کە تۆ بەیانی لەخەو هەڵستایت رابکەیت"\nئەم نەخوێندەوارە کۆیلانە وان هەمیشە بە دوای ناوی حازردا دەگەڕێن و هەمیشە کەسایەتییە کانی کورد بەراورد دەکەن لەگەڵ کەسایەتییە جیهانێکاندا، ئەوان تۆسقاڵێک بیر ناکەنەوە کە ئەوان دوو سیما و کەسایەتیی جودان، نەک هەر لە جەستە و ڕەنگدا، بەڵکو لەهزر و بیرکردنەوە و هەڵوێستیشیاندا. ئەو خەونەی مارتن هەیبوە خەونێک بووە لە پاشماوەی کۆیلەکانەوە بەرهەمی هێنابوو، کە لە ئەفریقاوە برابوون بۆ ئەمەریکا. مێژووی مارتن لۆتەر مێژووییەکە پڕێتی لە ڕامان، بەڵام ئەوەی مەسعود بارزانی لەهزر و بیرکردنەوە و هەڵوێستەکانییدا، پڕێتی لە بەزین و ترسنۆکی و خۆفەرزکردن. مێژووی هاتنی مەسعود تاکە جوامێرییەکی تێدا نییە، ئەو هەمیشە بەکۆڵی خەڵک پەڕیوەتەوە، لە لێقەومانەکاندا هەڵهاتوە، ئەوەتانێ کاک" ئەیوب بارزانی"ی ئامۆزای مەسعود لە کتێبەکەیدا باسی ترسنۆکی ئەم پیاوەمان بۆ دەکات، کە چۆن بەگەنجی لەبەردەم ساواکدا هەڵلەزیوە، ئیتر خەونی کامە دەوڵەت دەهێنێتەدی؟\nمارتین پێشمەرگە نەبووە و قەت پرۆپاگەندەی پێشمەرگایەتی نەکردووە، مەسعود گوللەیەکی نەتەقاندوە و تەزکییەی ٥٠و چەند ساڵەی پێشمەرگایەتی بۆ خۆی دروستکردووە، بێ ئەوەی لە تراکتۆرێک وەرگەڕابێت، ڕیزێک ئەسپێی کوشتبێت، لە شەڕێکدا گوللەیەکی نەتەقاندووە، جارێک دەست بەڕویا نەنراوە و شەوێک بە برسێتیی لە مزگەوتێدا خەوتبێت، یان لە جەولەیەکدا قاچی لە جێ چووبێت و چڵک وایلێکردبێت لەسەر چيمێک پشیلەشۆرێکی کردبێت.\nمارتین کەسێکی دیندار و قەشەیەکی کاتۆلیک بوو، مەسعود کەسێکە پرۆپاگەندەی ئەوە دەکات وەک غاندی هەموو دینێکی قبوڵە، کەچی لەگەڵ داعش هاوپەیمانی دەبەستی، دیموکراتە و لەگەڵ بەعسییەکان دەست تێکەڵ دەکات، بڕوای بەئازادیی ڕادەربڕێن هەیە، سۆران و سەردەشت لەسەر ووتارێک دەکوژێت.\nمارتن لۆتەر کینگ لەساڵی ١٩٦٤دا نۆبڵی ئاشتی پێبەخشرا و هەمان ساڵ بە پیاوی ساڵ هەڵبژێرا، کەچی مەسعود بارزانی لەساڵی ١٩٧٥دا لەگەڵ باوکییدا گەلێکیان بەبێ ماڵئاوایی بەجێ هێشت و پارەی شۆڕشیان برد و قوچانیان، لەساڵی١٩٩٦دا سوپای عێراقی هێنا و ٣١ئابیان کردە مێژوو.\nمارتین لە نادیاردا دەکوژرێت و دەبێتە سمبوڵی ناتوندوتیژی لەدوای گاندی و کەسێکی چالاک دەبێت و دەتوانێ هەموو پێست ڕەشەکان لە ئەمەریکا، تەنانەت لە جیهانیشدا بەسمبوڵی خۆیانی هەژماربکەن، کەچێ کاکە مەسعودەکەی ساڵح ناتوانێ لەسەری سور بێتە خوارەوە و کاتێکیش دەردەکەوێت زیاترلە ١٠٠ئۆتۆمۆبێلی گوللەنەبڕی جام ڕەشی لەگەڵدایە و کەس نازانێت لەکامە ئۆتۆمۆبیلدا خۆی حەشارداوە.\nمارتین لۆتەر کینگ کاتێک ووتارێکی خوێندەوە، بووە مێژوو ئێستا لە هەمووکاتێک لەو جێگەیەی ووتارەکەی تێدا خوێندەوە، بۆتە جێگەیەکی دیار لە ئەمەریکا و هەر ئەوەش وای لە ئۆباما کرد کە لەهەمان جێگە ووتار بدا ت. کاتێکیش ئوباما بووە سەرەک کۆماری ئەمەریکا وەک یەکەمین ڕەشپێست. بەڵام مەسعود سەدان جار قسەی کردووە، درۆزن و دوو روو بووە، تاکە قسەیەکی جێگەی نەگرتووە و نەچۆتە خانەی قسەیەکی جدییەوە.\nبەراوردەکان زۆر و زەوەندن بەڵام ژمارەی کۆیلەکان تابێت لەهەڵوەریندایە، چونکە هەرچی درۆنامەی نووسی و وەسفی مەسعود و کەسانی ناو ئەو دەسەڵاتەیان کرد مەرگی خۆیان ڕادەگەیەنن.\nبەس نەبوو کاکە ساڵحی گۆڕانباز، ئەمجارە مەسعودی بە خۆسیە ئەلبیرتۆ مۆخیكا ئۆرەگوای بەراورد نەکرد.\n-------------------------------------نووسینکەی ساڵحی گۆڕانخواز--------------------------\nلە ئەمریکا، مارتن لۆتەر کینگ کاتێک لە رێپێوانە گەورەکەی رەش پێستەکانی ئەمریکا لە ٢٨/٨/١٩٦٣دا لە تەنیشت مۆنیمێنتی لنکلولن وتارێکی لە پێش ئامادەکراوی دورودرێژی پێشکەش کرد و تێدا لە داوای پێکەوە ژیانی رەش پێست و سپی پێستەکان کرد، دواتر بە بێ خوێندنەوە هەموو داخوازی رەش پێستەکانی لە سێ وشەدا کورتکردەوە؛ ئەو وتی ( I Have a Dream من خەونێکم هەیە).\nئەو خەونەکەی بە داخوازیەکی زۆر بچوک دەست پێکرد (خەون دەبینم رۆژێک دابێت لە سەر بەرزاییەکانی جۆرجیاوە، منداڵی کۆیلەکانی جاران، لە تەنیشت منداڵی خاوەن کۆیلەکانی جاران لە سەر یەک مێز دانیشتبێتن).\nئەم خواستە کە ئەو دەم وەک مەحاڵ تەماشا دەکرا، دوای ٣٦ ساڵ لە تیرۆری کینک و رێک لە ساڵی ٢٠٠٩ سنوری خەونەکەی (کینگ)ی تێپەڕاند و باراک ئۆبامای رەش پێست بوو بە سەرۆک کۆماری ئەو وڵاتەی کە بۆ زیاتر لە ٢٠٠ ساڵ رەش پێستەکان تێیدا وەک کۆیلە مامەڵەیان لە گەڵ دەکرا.\nلە کوردستان دەیان سەرکردەو رێبەری سیاسی، بە هەزاران پێشمەرگەو گەریلا، بە میلونها هاوڵاتی خەونیان هەیە، خەونی سەربەخۆیی کوردستان، زۆریان لەو رێگایەدا شەهید بون و دەیان هەزاریش بەوداخەوە مردن و لە ئێستاشدا بە میلونان کورد هێشتا ئەو خەونە دەبینن.\nماوی دوو ساڵە ئەم خەونە، خەونی سەربەخۆیی کوردستان لە لای کاک مەسعود بارزانی باسی لێوەدەکرێت. دوای هاتنی داعش و رزگاربونی بەشی هەرە زۆری ناوچە دابڕاوەکانی کوردستان، سەرۆکی هەرێم لە هەمو دیدارە رۆژنامەوانیەکانیدا، لە کۆبونەوەکانیدا لە گەڵ سەرکردەی پارتە سیاسیەکاندا، لە گەشتە دیپلۆماسیەکانیدا، نایشارێتەوە و دەڵێ من خەونێکم هەیە، ئەویش ئەوەیە لە سەر دەستی من و لەسەردەمی مندا هەرێمی کوردستان سەربەخۆ بێت.\nلە نێوان خەونەکەی مارتن لۆتەر کینگ و کاک مەسعود بارزانیدا، خاڵی هاوبەش زۆرن، سەرەکیترینیان ئەمانەن؛ هەردوو خەونەکە خەونی رزگاربونی ملیونها هاوڵاتیە لە کۆیلایەتی و ژێردەستەیی، جگە لەوە هەردوو خەونەکە خەونی لە مێژینەن و هەزاران کەس لە پێناویاندا بونەتە قوربانی، هەروەها بەهەزاران بەربەست و رێگر لەبەردەم هەردوو خەونەکەدا هەبوون و هەن. بەڵام ئەو خاڵە جەوهەریەی خەونەکەی کینگ لەوەی کاک مەسعود جیا دەکاتەوە ئەوەیە، کینگ بە پێچەوانەی کاک مەسعودەوە، سەرۆکی هیچ حیزبێک نەبوو، رابەری گروپێک نەبوو بە تەنها، هەمو رەش پێستەکان بە رابەرو سەرکردەی خۆیانیان دەزانی، هەر بۆیە تەنانەت دوای تیرۆر کردنیشی رەشپێستەکان درێژەیان بە رێگاکەییدا.\nبۆ ئەوەی خەونی دروست بونی دەوڵەتی سەربەخۆی کوردستان بێتە حەقیقەت و بێتەدی، بۆ ئەوەی گیانی ئەو دەیان سەرکردەو رێبەری سیاسی، هەزاران پێشمەرگەو گەریلا، میلونها هاوڵاتیەی کە لە پێناوی ئەو خەونە مەزنەدا سەریان نایەوە، ئاسودە بێت، بۆ ئەوەی لە سەر دەستی کاک مەسعود و لەسەردەمی ئەودا هەرێمی کوردستان سەربەخۆ بێت، باشتر وایە کاک مەسعود تەمەنی داهاتوی خۆی تەرخان کات بۆ هەموو گەل، نەک حزبێکی دیاریکراو، باشتر وایە هاوکات لە گەڵ هەوڵە دیپلۆماسیە دەرەکیەکانیدا، کار بۆ ئاشتەواییەکی کۆمەڵایەتی ناوخۆیی بکات و هەموو ئەو کەلێنانە پڕکاتەوە کە لە رابردودا لە ئەنجامی شەڕی ناوخۆ و ململانێی حیزبیدا دروست بوون، متمانە بگەڕێنێتەوە بۆ یەکە یەکە لە ئەندامانی کۆمەڵگا.. ئەو کات نەک خەونی سەربەخۆیی باشوری کوردستان دێتەدی، بەڵکو پریشکی ئەم سەربەخۆییە هەرچوارپارچەی کوردستانیش دەگرێتەوە..\n*************کۆتایی نووسینەکەی ساڵح و خەونەکەی مەسعود بارزانی*************\nئاسایشی ئەم ووڵاتە کەوتۆتە مەترسییەوە\nعەرەبی ڕەسەن بەلێشاو لەکوردستان لەدایک دەبێت\nبەم کۆنسێرتە عەدنان کەریم ناتوانێت چوار دەفتەر دۆلارەکەمان لە بیر بەرێتەوە


سامان فەرەج : کۆنگرەی نەتەوەیی کوردستان و سەرنجێکی تر . - WtariKurd\nسامان فەرەج : کۆنگرەی نەتەوەیی کوردستان و سەرنجێکی تر .\n– Posted on 2013-05-31بابەتی: سیاسی\n( بوونی ئازادی هیچ بەهایەکی نیە ئەگەر ئازادبوون لە هەڵەکردندا نە گرێتەوە .. گاندی )\nلە چەند ڕۆژی ڕابردوودا کۆنگرەی نەتەوەیی کوردستان لە برۆکسل کۆتایی بە کارەکانی کۆنگرەی گشتی هێنا و پوختەی کارەکانیان لە شانزەخاڵدا ڕاڤەکردوە ،کە ئەوانیش ئامانجە هەنووکەییەکانە بۆ یەکخستین و داکۆکی کردن لە دۆزی کورد بەگشتی و تێکۆشان لە پێناو ئازادکردنی ڕێبەری زیندانی کراو – عەبدوڵا ئۆجەلان- دا، ئەوەی شایستەی باسە کۆنگرە لەشەش کۆمسیۆن پێکدێ کە ئەوانیش پەیوەندی نیشتمانی ونێونەتەوەیی وژنان وخوێندکاران … هتد . هەروەها ئەمە چواردەهەمین کۆبوونەوەی ئەو ڕێکخراوەیە لەپاش یەکەمین کۆبوونەوەی دامەزراندنی، بەڵام بە سیانزەهەمین کۆبۆنەوەی گشتی هەژمار ئەکرێ. کۆنگرەی ئەمساڵ لە برۆکسل لەهەلومەرجێکدا چێ بوو، زۆر جیاوازتر لە ساڵانی ڕابردوو ،ئەویش لەپاش ئەو گۆڕانکاریە سیاسی وکۆمەڵایەتیانەیە کە کوردستان و دۆخی بزاڤی ڕزگاری کوردی پیا تێپەڕ ئەبێ بەڵام ئەمەش ئەوە ناگەیەنێ کە کۆنگرە گشتگیر و بێ کەماسی بێت، بە پێچەوانەوە کۆنگرەی نەتەوەیی ڕەنگە هاو قەبارەی ناونیشانەکەی نەبێت ، ئەمەش بۆجوونی تاکە کەسی نیە . بگرە بێ ئاگابوونی زۆرینەی نەتەوەیەک لە ئاست پرۆسەیەکی وابەرزدا گەواهی ئەم ڕاستیەیە .\nئاشنابوون و تێگەیشتن لە ئاکامەکانی کۆنگرە مافی هەموو تاکێکی کوردستانە، بەڵام کۆمسیۆنی ئامادەکار ی کۆنگرە وەک پێویست روونکردنەوە و زانیاری لەسەر بەستن و باس وخواستی کۆنگرە نەگەیاندە پانتایی جەماوەرو تەنها لە ساتی سازدانی کۆنگرەکەدا و لە میدیای لایەنە بەشدارەکان درک بەوە کرا کە کۆنگرەی نەتەوەیی لە سازدانی کۆبوونەوەی گشتی دایە. پاشتریش لە سایتی پێنووسەکاندا چەند زانیاریەک کە لە بەشداربوویەکی کۆنگرەوە سەرچاوەیان گرتبوو ،تیایدا تیشک خرابووە سەر چەند لایەنێکی تری کۆنگرەکە ، هەر چەندە ئاوێنەنیوزیش بە تایتڵێکی نێگەتیڤەوە ڕاڤەی بۆ هەمان زانیاری ولێدوانەکانی ئەو ئەندامە بەشداربووە کردبوو، بەڵام تەکنیکی شێواندنی ئاوێنە جێگەی متمانە نەبوون لەلام. بۆیە لام باش بوو سەرنج بخەمە سەر ئەو بابەتەی کە لە پێنووسەکاندا وەشێندراوە نەک ئەوەی کە لە ئاوێنەدا بەشێواوی خراوەتە بەردیدی خوێنەران و کەسانێکیش کە ڕەنگە ئاستی مەعریفی وئەکادێمیان هێندە لاوازو کەم ئەزموونە ، تێنەگەیشتنیان لەوزانیاریانەیان کردۆتە بابەتێکی نەرێتی بۆ سەرکەسایەتی ئەو ئەندامە(خاتوو نالیا ئیبراهیم)و لەهەمان کاتدا بۆ زیاترنیشاندانی بێ قەبارەیی و کەم ئاستی خۆیان .\nئاشکرایە ئازادبوون وپشکەوتنی نەتەوەیەک لە ئازادبوونی تاکەکانی دایە ،ئازادبوون و ڕۆشنبربوونی ژنانی کۆمەڵگایەک نیشانەی ڕزگاری هەموو کۆمەڵگاکەیە، لە کۆنگرەیەکی لەم جۆرەشدا کێشەی ژن هاوتا وهاوکێشی ووتاری نەتەوەییە، خەباتی ژنانی کورد دوولایەنەیە لە قۆناغەکانی ڕزگاری نیشتمانی دا ،بۆ ئازادبوونی کۆمەڵگاکەی هەروەها بۆ ئازادبوونی لەسیستەمێکی نێرسالاری، ووتار بریتی نیە لە نیشاندانی چەند ژنێک لە سەربانکۆیەک ، بەڵکو گوێگرتن وکارکردنە بۆ خواستەکانی ، ئەگەری بوونی ووتاری ژن مانای ئەو میتۆدەیە کە لێکدانەوە بۆ ڕابردوو ، ئایندەی ژن ئەکات، نەک بۆ تێڕوانین لەژن لەئامادەبوونیدا وەک جەستەیەک،کارەساتی هەرەگەورەی ئێمە لە تێنەگیشتن و ڕاڤەکردنی ووشەکانە بەقەدەر تەسکی هۆشی خۆمان، نالیا ئیبراهیم ئەو خانمە ئازا و ئازادەیە کە ڕاستگۆیانە لەم خاڵەدا هەڵوێستە ئەکاو بە پێویست و بەمافی خۆی ئەزانێت وەک ژنێک کە ووتارێک هەبێت بۆژنان،چونکە دیدوخوێندنەوەی ئەو خانمە بۆ کۆنگرەی نەتەوەیی دیدیکی تایبەت و جیاوازە،، جیم مۆریسنی ناوداری ئەمریکی ئەڵێ : ئەوە دۆستە، کە هەموو ئازادیەکت بۆ فەراهەم ئەکات هەر بۆ ئەوەی کە تۆ، خۆت بیت ،دیارە دیدی بە دۆست ڕوانین لە لایەن خاتوو نالیاوەبۆ کۆنگرە لەو ڕاستتیەوە سەرجاوەئەگرێ کەئەمە خۆی لەخۆیدا بەرز ڕوانینە لە مەوداکانی ئەم ڕێکخراوە نەک بە کەم نرخاندنی .\nدووسێ هەزارساڵ بەر لەئێستا گریکەکان بۆ زۆرینەی بوونەوەر و ڕووداوەکان دید و میتۆدێکی تایبەتیان تۆمارکردوە ، کەچی ئێمەی کورد لەچەرخی تەکنەلۆجیادا لە خواست و قسەکردن لەسەر ووتارێک ، خۆمان تووشی پەرکەم دەکەین، لە ساڵانی سی بەدوواوە ژنانی کوبا مافی کارکردن و دەنگدانیان هەبوو، بەڵام ئەمە نەبووە هۆی پەراوێزپێکردنی لە شۆڕشی کوبادا و بگرە لە ساڵانی ١٩٥٩ بەدواوە ، ڕێکخراوی ژنان بووە بنکەیەکی فەرمی لەدەولەتدا و چالاکانە کاری بۆ پێگەیاندن و هۆشیاری زیاتری ژنان کرد ، ژنانی ئنگلیز لەسەدەی هەژدەوە خاوەن ووتاری تایبەتی وسیاسی خۆیان بوون، هەلوومەرجی جەنگی جیهانی یەکەمیش نەبووە هۆی لاپاڵ پێخستنیان وبگرە لەپیاوان زیاتر قورسایی شەڕو بەڕێوەبردنیان کەوتە سەرشان ولە دواتریشدا ئەمە هۆکارێک بوو بۆ بەرجەستەکردنی مافەکانیان ، ئەوەی بزاڤی ڕزگاری گەلی کوردیش لە باکوردا زیاتر تایبەت مەند ئەکات هاوپشک بوون و بەشداریکردنی ژنانە لەو بزاڤەدا ، بەڵام ئەمە پاکانەیەک نیە بۆ ئەوەی کە ژنان : چیتر زات نەکەن باس لە بوون و مافی خۆیان بکەن ، ئەوەی پرۆفایەڵی ژنە سەرکردەیەکی وەک شەهید ساکینە بخوێنێتەوە ، لەوڕاستیە ئەگات کە چەند کارابووە بۆ بەهێز کردنی تەڤگەری ژنان لەبزاڤی ڕزگاریدا ..\nکۆنگرە سەرکەوتوانە سازدرا لە ئایندەشدا سەرکەوتوو تر ئەبێ ئەگەر کەسانی لاواز و ناوێزەو پاشقڕەو وەلاوە نێ تانەیکەنە پانتاییەک بۆ خۆدرخستن و ماستاوکردن و لە پانتایی نەتەوەیەکەوە کار بۆ کۆبوونەوەی داهاتووی بکات ، خوازیارم هەموو ئەندامێکی کۆنگرە وەک خاتوو نالیا لە بەرزیەوە بڕواننە ئەو پرۆسەیە و خوازیاری زیاترو کاری باشتربن نەک درۆکردن وخۆگێلکردن و سەرکزکردن ،دەنا کۆنگرە ش دەبێتە ژمارەیەکی تری دووبارەبووەی ڕێکخراوەتەقلیدیەکان و کێشەی کوردیش بەژمارەی زۆری ڕێکخراو چارەسەر ناکرێ .\n1,568 جار بینــراوە لەڕەهێڵپۆست\nئەرشیڤی بەڕێز: سامان فەرەج


◄ نتیجه: Found 25, page 1 of 3 Items per page: 🗐 1 🗐 5 🗐 10 🗐 25 🗐 50 🗐 100\n📝 Italian academics call on Papa ahead of Erdogan’s visit وەڵگەنۆمەل\n📅 زمان اضافه کردن Feb 5 2018 10:19AM\n👁 اێ بەخشە 1,610 گل سئرکریائە(دێینە)\nThe academics shared their worries over the situat [ فرەتر(ویشتر)... 👁] ✖ ✖ ✖ 0 0 ✔ 93% ✍ هـ.ب. 5-2-2018 10:19:05\n✌ Mihemed Cernaf شەهیەل\n📅 زمان اضافه کردن Feb 14 2018 1:07AM\n👁 اێ بەخشە 1,896 گل سئرکریائە(دێینە)\nNav û Paşnav: Mihemed Cernaf Navê Dayikê: Helala [ فرەتر(ویشتر)... 👁] ✖ ✖ 0 2 ✔ 94% ✍ س.ئـ. 14-2-2018 1:07:34\n✌ Mihemed El Dehiş - Dijwar Girkêlegê شەهیەل\n📅 زمان اضافه کردن Feb 14 2018 12:52AM\nNasnav: Dijwar Girkêlegê Nav û Paşnav: Mihemed El [ فرەتر(ویشتر)... 👁] ✖ ✖ 0 2 ✔ 94% ✍ س.ئـ. 14-2-2018 0:52:52\n✌ Raken El Îsa - Tifîhî Til Îsa شەهیەل\n📅 زمان اضافه کردن Feb 14 2018 1:25AM\nNasnav: Tifîhî Til Îsa Nav û Paşnav: Raken El Îsa [ فرەتر(ویشتر)... 👁] ✖ ✖ 0 2 ✔ 94% ✍ س.ئـ. 14-2-2018 1:25:23\n📖 What the Kurds of Iran and Iraq should learn from Kurds in Syria مەقاڵەل گؤجەر\n📅 زمان اضافه کردن Feb 5 2018 9:58AM\n👁 اێ بەخشە 1,857 گل سئرکریائە(دێینە)\nBy RAMYAR HASSANI 04-02-2018 [ فرەتر(ویشتر)... 👁] ✖ ✖ ✖ 1 0 ✔ 79% ✍ هـ.ب. 5-2-2018 9:58:55\n📊 پەرلەمانی عێراق: لەماوەی 11 ساڵ 108 تریلۆن دینار بودجە بۆ کوردستان نێردراوە آمار و گەپ آزمایی\n📅 زمان اضافه کردن Feb 4 2018 12:33PM\n👁 اێ بەخشە 1,677 گل سئرکریائە(دێینە)\nبەشی بودجە لە فەرمانگە توێژینەوەی سەر پەرلەمانی عێ [ فرەتر(ویشتر)... 👁] ✖ ✖ ✖ 0 0 ✔ 93% ✍ هـ.ب. 4-2-2018 12:33:34\n📊 حکومەت سەرجەم پارەی سندوقی تووشبووانی شێرپەنجەی خەرجکردووە و ئامادەنییە بیگەڕێنێتەوە بۆیان آمار و گەپ آزمایی\n📅 زمان اضافه کردن Feb 4 2018 8:39PM\n👁 اێ بەخشە 2,177 گل سئرکریائە(دێینە)\nدواڕۆژ، عیسا عەبدولقەهار ئەندامێکی لیژنەی تەندروس [ فرەتر(ویشتر)... 👁] ✖ ✖ 0 0 ✔ 99% ✍ هـ.ب. 4-2-2018 20:39:11\n📊 حکومەتی تورکیا ئاماری نوێی ئۆپەراسیۆنی عەفرینی بڵاوکردەوە آمار و گەپ آزمایی\n📅 زمان اضافه کردن Feb 4 2018 12:39PM\n👁 اێ بەخشە 1,722 گل سئرکریائە(دێینە)\nلە 16ەمین رۆژی هێرشی ئاسمانی و زەمینی سوپای تورکیا [ فرەتر(ویشتر)... 👁] ✖ ✖ ✖ 0 0 ✔ 95% ✍ هـ.ب. 4-2-2018 12:39:25\n📊 دهۆک: 499 ژن تووشی شێرپەنجەیێ بووینە آمار و گەپ آزمایی\n📅 زمان اضافه کردن Feb 4 2018 11:34PM\n👁 اێ بەخشە 2,161 گل سئرکریائە(دێینە)\nل سنوورێ ساخلەمییا پارێزگەها دهۆک، ژمارا نەخوەشێن [ فرەتر(ویشتر)... 👁] ✖ ✖ ✖ 0 1 ✔ 93% ✍ هـ.ب. 4-2-2018 23:34:14\n✌ دوغان عفرين (جميل حسين) شەهیەل\n📅 زمان اضافه کردن Aug 3 2018 7:35AM\nالاسم الحركي: دوغان عفرين الاسم الحقيقي: جميل حسي [ فرەتر(ویشتر)... 👁] ✖ ✖ 0 1 ✔ 92% ✍ م.ب. 3-8-2018 7:35:18\n📊 آمار شؤمارە مەقاڵەل 378,956\nشؤمارە عەسگەل 60,789


پاش نیوەڕۆی ڕۆژی شەممە تەرمی خێزانی دەدەئۆغڵو لە گۆڕستانی سەراجئۆغڵوی کۆنیا بە خاک سپێردران.\nدرەنگانێكی هەینی حەوت کەسی یەک خێزانی کورد، یاشار دەدەئۆغلۆ و ئیپەکی هاوسەری لەگەڵ دوو کوڕ و سێ کچیان بە دەستڕێژی گولەلە ماڵەکەی خۆیان لە ناوچەی مەرامی شاری کۆنیا کوژران.\nکاربەدەستانی حکومەت و لایەنە سیاسییەکان بەشاری مەڕاسیمی بەخاکسپاردنەکەیان کرد لە ناویاندا، وەزیری دادی تورکیا، هاوسەرۆکی هەدەپە، ئەندامانی پەرلەمانی هەدەپە، شاندێکی جەهەپە و ئەندامانی پەرلەمانی ئاکەپەش.\nخەڵکێکی زۆری سڤیلیش لە زۆربەی شارە کوردنشینەکانی تورکیاوە بەشداری ئەو مەڕاسیمی بەخاکسپاردنە بوون و ژمارەیەکیان بە پەیامنێرمان ئەیوب دمیر، کە بۆ ڕووماڵی ئەو ڕووداوە لە کۆنیایە، ڕاگەیاند زۆر دڵگران بوون بە ڕووداوەکەو نەیانتوانیوە بەشداری نەکەن.\nهەندێک لە لایەنەکان و گروپەکانی مافەکانی مرۆڤ ئەم ڕووداوی کوشتنی ئەم خێزانە کوردە بە کردارێکی ڕەگەزپەرستی لە قەڵەم دەدەن بەڵام کاربەدەستانی حکومەت ڕەتی دەکەنەوەو دەڵێن بەردوام دەبن لە لێکۆڵینەوە کردن لەسەری.\nئەرۆل شان ئامۆزای یاشار دەدەئۆغلو بە بەشی کوردی دەنگی ئەمەریکای ڕاگەیاند سەۆرکی تورکیا ڕەجەب تەیب ئەردۆغان پەیوەندی تەلەفۆنی لەگەڵدا کردووە و هاوخەمی خۆی دەربڕیوە ئەو گوتی ئەردۆغان پێی گوتووە " ئەوان تەنها کەسی ئێوە نەبوون کەسی هەمومانن بکوژەکەیان دەسگیر دەکرێت و دەرێتە دادگا."\nوەزیری ناوخۆی تورکیا سولەیمان سۆیلوش گوتی " ئەم ڕووداوە هیچ پەیوەندییەکی بە بابەتی کورد و تورکەوە نییە، 11 ساڵ زیاترە کێشەو ناکۆکی لە نێوان ئەو دوو خێزانەدا هەیە، ئەوانیە کە بەکێشەی ئیتنیکییەوە گرێی دەدەن مەبەستیان هان دان و وروژاندنە و هەوڵدانە بۆ دابەشکردنی یەکپارچەیی وڵات."\nلە شاری وانیش لەسەر کوژرانی ئەو حەوت کوردە، خۆپیشاندان ئەنجامدرا. لە میانەی ئەو خۆپیشاندانەدا گرژی و ئاڵۆزی لە نێوان خۆپیشاندەران و پۆلیس دروست بوو و پۆلیس زۆر بە توندی هێرشی کردەر سەر چالاکوانە خۆپیشاندەرەکان. وبە گوێرەی پەیامنێری بەشی کوردی دەنگی عارف ئەسڵان لە وان، چەند کەس بریندار بوون و ژمارەیەک خۆپیشاندەریش دەستگیر کراون.\nلە وان پۆلیس هێرش دەکاتە سەر چالاکوانان\nجێی باسە لە مانگی پێنجدا کێشەیەک لە نێو ئەم خێزانە و دراوسێکانیان دروست بووە و ڕۆژێک بەر لە جەژنی ڕەمەزان لە لایەن دەیان کەسەوە هێرش کراوەتە سەریان. پاش ئەوە ڕووداوەی مانگی پێنج 7 کەس دەسگیر کرابوون بەڵام لە ماوەی دوو مانگدا 5 لەوانە ئازاد کراون.\nلە خێزانی دەدەئۆغلۆ تەنها یەک کوڕیان ڕزگاری بووە ئەوەی ڕۆژێک بەر لە ڕووداوەکە گەشتی کردووە و لەوێ نەبووە.